ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัทพรีเมียร์ มาร์เก็ตติ้ง จำกัด (มหาชน) จดทะเบียนจัดตั้งเมื่อวันที่ 28 กรกฎาคม 2520
ในนาม บริษัท พรีเมียร์ มาร์เก็ตติ้ง จำกัด ด้วยทุนจดทะเบียนเริ่มแรก 1 ล้านบาท
ในระยะแรกดำเนินธุรกิจด้านการตลาด ส่งเสริมการขาย และจัดจำหน่ายสินค้าประเภทขนมขบเคี้ยว
สินค้าอุปโภคบริโภค ต่อมาได้จดทะเบียนเป็นบริษัทมหาชนจำกัด เมื่อวันที่ 20 กรกฎาคม 2550
และเข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 27 พฤษภาคม 2551
ด้วยทุนจดทะเบียนและชำระแล้ว 650 ล้านบาท

เมื่อวันที่ 23 สิงหาคม 2553
ที่ประชุมคณะกรรมการบริษัทได้มีมติอนุมัติโครงการซื้อหุ้นคืนเพื่อการบริหารทางการเงิน
จำนวนไม่เกิน 65 ล้านหุ้น (มูลค่าตราไว้หุ้นละ 1 บาท) หรือคิดเป็นไม่เกินร้อยละ 10
ของหุ้นที่จำหน่ายได้แล้วทั้งหมด โดยกำหนดวงเงินซื้อคืนหุ้นสูงสุดไม่เกิน 130 ล้านบาท
บริษัทได้ดำเนินการซื้อหุ้นคืนในตลาดหลักทรัพย์แห่งประเทศไทยตั้งแต่วันที่ 8 กันยายน 2553 ถึงวันที่
7 มีนาคม 2554 โดยหุ้นที่ซื้อคืนแล้วมีจำนวนรวมทั้งสิ้น 51,754,700 หุ้น คิดเป็นร้อยละ 7.96
ของหุ้นที่จำหน่ายได้แล้วทั้งหมด ทั้งนี้โครงการหุ้นที่ซื้อคืนครบกำหนดระยะเวลา 3 ปี เมื่อวันที่ 7
มีนาคม 2557
บริษัทมีหุ้นที่ซื้อคืนที่จำหน่ายไม่หมดจึงได้ดำเนินการลดทุนลงตามเงื่อนไขที่กำหนดเมื่อวันที่ 22
พฤษภาคม 2557 โดยดำเนินการจดทะเบียนลดทุนจำนวน 51,754,700 หุ้น
คงเหลือทุนจดทะเบียนและทุนที่ชำระแล้วจำนวน 598,245,300 บาท แบ่งเป็นหุ้นสามัญ
598,245,300 หุ้น มูลค่าที่ตราไว้หุ้นละ 1 บาท

ปัจจุบันบริษัทประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค
โดยสามารถแบ่งสินค้าที่จัดจำหน่ายออกเป็น 5 กลุ่มผลิตภัณฑ์ ได้แก่ ผลิตภัณฑ์ขนมขบเคี้ยว
ผลิตภัณฑ์อาหารและเครื่องดื่ม ผลิตภัณฑ์ลูกอม ผลิตภัณฑ์ยาและอาหารเสริม
ผลิตภัณฑ์ของใช้ส่วนตัวและของใช้ในครัวเรือน
ส่วนช่องทางการจัดจำหน่ายนั้นจะมีทั้งช่องทางค้าปลีกสมัยใหม่ (Modern Trade)
และช่องทางค้าส่ง, ค้าปลีกดั้งเดิม (Traditional Trade) ที่ครอบคลุมร้านค้ากว่า 30,000
แห่งทั่วประเทศ  ทั้งนี้ในปี 2560
บริษัทได้มีการเพิ่มพนักงานฝ่ายต่างประเทศเพื่อเพิ่มโอกาสในการจัดจำหน่ายไปยังประเทศต่างๆ
นอกเหนือจากตลาดต่างประเทศที่เคยค้าขายอยู่เดิม

บริษัทยึดปรัชญาในการดำเนินธุรกิจของกลุ่มบริษัท กล่าวคือ ธุรกิจก้าวหน้า พนักงานมั่นคง
สังคมยั่งยืน ควบคู่กับความพึงพอใจของลูกค้า มุ่งเน้นเรื่องคุณภาพคือ การใส่ใจในคุณภาพทุกขั้นตอน
ตั้งแต่การเลือกสรรวัตถุดิบคุณภาพ กระบวนการผลิตที่ได้มาตรฐานสากล และคุณค่าคือ
นำเสนอสินค้าที่มีคุณค่าและคุณประโยชน์ต่อผู้บริโภค
บริษัทจึงได้จัดให้มีระบบการตรวจสอบสภาพและควบคุมคุณภาพผลิตภัณฑ์จากผู้ผลิตสินค้าที่บริษัทคัดเลือกมาจัดจำหน่ายอย่างเคร่งครัด
รวมถึงการพิจารณาจากการรับรองมาตรฐานคุณภาพต่างๆ ของผลิตภัณฑ์อีกด้วย
ทั้งนี้เพื่อสร้างความมั่นใจให้ผู้บริโภคถึงคุณภาพและมาตรฐานของผลิตภัณฑ์ภายใต้การจัดจำหน่ายของบริษัท

อันสะท้อนมาสู่การกำหนดวิสัยทัศน์ พันธกิจหลัก เป้าหมายและความมุ่งมั่นขององค์กร (Brand
Essence) ซึ่งคณะกรรมการของบริษัทได้ทำการทบทวนเป็นประจำทุกปี โดยในปีที่ผ่านมา
คณะกรรมการได้มีมติให้มีการปรับปรุงข้อความในวิสัยทัศน์ แต่ให้คงข้อความในพันธกิจหลัก
และเป้าหมายของบริษัทโดยมีรายละเอียดดังนี้

วิสัยทัศน์ :

มุ่งมั่นเป็นบริษัทชั้นนำของคนไทยในธุรกิจสินค้าอุปโภคบริโภค ดำเนินธุรกิจทั้งในและต่างประเทศ

    ด้วยการยึดถือคุณค่าหลัก 5 ประการ

เพื่อสร้างความสมดุลระหว่างธุรกิจ พนักงาน และสังคมที่ยั่งยืนร่วมกัน

พันธกิจหลัก :

 นำเสนอสินค้าและบริการที่มีคุณค่าพร้อมคุณภาพ โดยมีผู้บริโภคเป็นศูนย์กลาง

 สนับสนุนแนวคิดสร้างสรรค์และผลักดันให้เกิดการพัฒนาในทุกด้านอย่างต่อเนื่อง

 ดำเนินงานโดยคำนึงถึงผลลัพธ์ที่เป็นประโยชน์ต่อผู้มีส่วนได้ส่วนเสียทุกฝ่าย

 ส่งเสริมการผสานความรู้และประสบการณ์ระหว่างกัน เพื่อยกระดับมาตรฐานการปฏิบัติงาน

 ยึดหลักธรรมาภิบาลในการดำเนินธุรกิจ ส่งเสริมความมีคุณธรรมและจริยธรรมในวิถีแบบคนไทย

ตลอดจนมีความรับผิดชอบต่อชุมชน สังคม และสิ่งแวดล้อม

เป้าหมายของบริษัท

บริษัทกำหนดทิศทางการดำเนินธุรกิจในการสร้างความเติบโตอย่างต่อเนื่องและมั่นคงใน 4
แนวทางหลัก ดังนี้

 การรักษาและเพิ่มความเข้มแข็งฐานธุรกิจที่มีอยู่ในปัจจุบัน ทั้งธุรกิจในและนอกกลุ่มอาหาร

(Food และ Non-Food) ที่มีการเติบโตอย่างต่อเนื่องในแต่ละปี

 การพัฒนาธุรกิจและแนะนำสินค้าใหม่ๆ โดยการอาศัยความเข้มแข็งของระบบการจัดจำหน่ายที่

บริษัทมีอยู่ในปัจจุบัน

 การเปิดตลาดใหม่ โดยเฉพาะตลาด AEC – Asean Economic Community
โดยเน้นสินค้าที่เป็น

ตราสินค้าของบริษัทและบริษัทย่อยเอง

 การมองหาโอกาสใหม่ๆ ทางธุรกิจ ด้วยการร่วมทุนกับพันธมิตรที่มีความรู้ความสามารถ

ความมุ่งมั่นขององค์กร (Brand Essence) :

“ ส่งมอบคุณค่า อย่างมีคุณภาพ (The Delivery of Value with Quality) ”

 การพัฒนาและการเปลี่ยนแปลงที่สำคัญในช่วงระยะเวลา 3 ปี ที่ผ่านมา (พ.ศ. 2558 – 2560)

บริษัทมีความมุ่งมั่นในการประกอบธุรกิจจัดจำหน่าย
และเป็นตัวแทนจำหน่ายสินค้าอุปโภคบริโภคที่ให้ความสำคัญในการขายสินค้าที่มีคุณภาพ
ปลอดภัยต่อผู้บริโภค ควบคู่ไปกับการแนะนำผลิตภัณฑ์ใหม่ๆ ออกสู่ตลาด อย่างสม่ำเสมอ
โดยพิจารณาถึงความต้องการของผู้บริโภคที่มีการเปลี่ยนแปลง
ผลิตภัณฑ์ใหม่ที่บริษัทและบริษัทคู่ค้าได้แนะนำออกสู่ตลาดมีดังนี้

ปี 2560

ผลิตภัณฑ์ขนมขบเคี้ยว สินค้าใหม่และรสชาติใหม่ในกลุ่มนี้ ได้แก่

- ทาโรเส้นใหญ่ – เส้นเล็ก

- ทาโรเส้นชุบน้ำจิ้มรสเผ็ดมาก รสเผ็ดน้อย

- ทาโร อบกรอบจิ้มซอส

- ข้าวเกรียบกุ้งคาลบี้ รสต้มยำ และรสกุ้งอบวุ้นเส้น

- ข้าวเกรียบกุ้งคาลบี้ รสหอยเชลล์อบเนยกระเทียม

- มันฝรั่งแท่งทอดกรอบแจ๊กซ์มิกซ์ รสปลาหมึกย่างสาหร่าย

- มันฝรั่งแท่งทอดกรอบแจ็กซ์ รสพิซซ่า

- มันฝรั่งแท่งทอดกรอบแจ็กซ์ มิกซ์ รส ปีกไก่แซบ

- มันฝรั่งแท่งทอดกรอบแจ็กซ์ ซอสจิ้มแจ่ว

- ขนมข้าวโพดอบกรอบโคโคริ ซุปเปอร์ไจแอ้นท์

- ขนมข้าวโพดอบกรอบโคโคริป๊อป รสป๊อปคอร์น และรสไก่ทอด

- ขนมข้าวโพดอบกรอบโคโคริป๊อป ชุดสติ๊กเกอร์โปเกม่อน

- ขนมข้าวโพดอบกรอบโคโคริมินิโดนัท รสบัสเตอร์มิลค์

- ข้าวโพดอบกรอบชนิดแท่งโอโตริ รสช็อคโกแลต และนม

- ปลาหมึกแผ่นกรอบ Takobi รสดั้งเดิม รสไข่ปลาญี่ปุ่น และรสวาซาบิ

- ถั่วลันเตาอบกรอบ Bun Bun Stix : Japanese Seaweed และ Peak : Hot sweet &
Sour Grilled Squid

- ถั่วลันเตาอบกรอบ Bun Bun รสสุกี้ยากี้

ผลิตภัณฑ์อาหารและเครื่องดื่ม สินค้าใหม่ในกลุ่มนี้ ได้แก่

- เลโม เพลย์ น้ำมะนาวผสมวิตามินซี กลิ่นเลมอนเนด และกลิ่นพิ้งค์เลมอนเนด

- เซ็ปเป้ บิวติ ดริ้งค์ 7 รสชาติ

- น้ำผลไม้ผสมวุ้นมะพร้าว กุมิ กุมิ รสลิ้นจี่ และรสเมลอน

- เมกาเชฟน้ำราดปรุงรสเกรดหนึ่ง

- วุ้นเส้นกึ่งสำเร็จรูป ก๋วยเตี๋ยวเรือ หมูตู๋น-เนื้อตุ๋น

ผลิตภัณฑ์ลูกอม สินค้าใหม่และสินค้ารสชาติใหม่ในกลุ่ม ได้แก่

- คอริฟินซี ลูกอมสมุนไพร รสเกลือ

- คอริฟินซี บลิสเตอร์วินเทจคาเมร่า

- โบตันมิ้นท์บอล เลม่อนมิ้นท์

ปี 2559

ผลิตภัณฑ์ขนมขบเคี้ยว สินค้าใหม่และรสชาติใหม่ในกลุ่มนี้ ได้แก่

- ปลาเส้นทาโร รสผัดฉ่า

- ทาโรอบกรอบ รสปลาหมึกแซบ

- ทาโรเคลือบชีส รสออริจินอล และรสบาร์บีคิวชิลลี่

- ถั่วลันเตาอบกรอบบัน บัน รสวาซาบิโชยุ

- ถั่วลันเตาอบกรอบบัน บัน ซอสพริกศรีราชา

- ข้าวเกรียบกุ้งซากุระ กะทะร้อน

- คาลบี้ เอบิเซน รสสไปซี่บาร์บิคิว

- ข้าวเกรียบกุ้งคาลบี้ รสหมึกย่างน้ำจิ้มซีฟู้ด

- มันฝรั่งแท่งทอดกรอบแจ็กซ์ มิกซ์ รสผัดฉ่าซีฟู้ด

- มันฝรั่งแท่งทอดกรอบแจ็กซ์ พร้อมมิลค์ดิ๊บ, ซอสพริกเผา และมิลค์สตอเบอร์รี่ดิ๊บ

- มันฝรั่งแท่งทอดกรอบแจ็กซ์ พร้อมซอสน้ำจิ้มลูกชิ้น

- โคโคริ รสช็อคโกแลต, รสไก่ทอด

ผลิตภัณฑ์อาหารและเครื่องดื่ม สินค้าใหม่ในกลุ่มนี้ ได้แก่

- วุ้นเส้น ตรา ชอ ช้าง

- กาแฟ 3 IN 1 “บัดดี้ดีน” รสกลมกล่อม, รสมอคค่า, รสออริจินัล

- ซอสหอยนางรม “คิงส์คิทเช่น”

- น้ำผลไม้ผสมวุ้นมะพร้าว “กุมิ กุมิ” รสเลมอน

- กาแฟ “เพรียว” สูตรผสมคอลลาเจนและสูตรผสมซอยเปปไทด์

ผลิตภัณฑ์ลูกอม สินค้าใหม่และสินค้ารสชาติใหม่ในกลุ่ม ได้แก่

- ลูกอมโบตัน มินท์บอล ซุปเปอร์ออเรนจ์

- ลูกอมคอริฟินซี รสมิกซ์เบอร์รี่

- ลูกอมโอเล่ ฟรุ๊ตตี้ รสองุ่นขาว และรสเสาวรส

- ลูกอมโอเล่ กลิ่นแตงโมเลโมเน็ต

- จิ๊ดจ๊าด มะม่วง 3 รส

ผลิตภัณฑ์ของใช้ส่วนตัวและของใช้ในครัวเรือน สินค้าใหม่ในกลุ่มนี้ ได้แก่

- “คัสสัน” สบู่ก้อน, ครีมอาบน้ำ, เจลอาบน้ำ, ผลิตภัณฑ์สำหรับเด็ก, น้ำยาล้างมือแคเร็กซ์,
น้ำยาล้างจาน

มอร์นิ่งเฟรช

- “คัสสัน” แผ่นเช็ดทำความสะอาดผิวหน้า สูตร Brightening, Refreshing และสูตร Oil
Balancing

- “คัสสัน” สบู่เหลวล้างมือ กลิ่น Rock Pool, Summer Sunrise และกลิ่น Rose Garden

- “คัสสัน” โลชั่นบำรุงผิวกาย กลิ่น White Princess และกลิ่น Softly Softly

ปี 2558

ผลิตภัณฑ์ขนมขบเคี้ยว สินค้าใหม่และรสชาติใหม่ในกลุ่มนี้ ได้แก่

- ปลาเส้นทาโร รสแกงกะหรี่ญี่ปุ่นเส้นยาว

- ทาโรแซนวิส สอดไส้ชีส และสอดไส้งาดำ

- ทาโร รสสเต็กปลาฮอตชิลลี่

- ทาโรอบกรอบ รสซูเปอร์แซบ

- ถั่วลันเตาอบกรอบ รสซาวร์ครีม

- นิจิ เนื้อปลาอบกรอบ

- ฟูลโล บลาสโต สติ๊ก เวเฟอร์ ช็อคโกแลต, ฟูลโล สติ๊ก เวเฟอร์ ช็อกโกแลต / ช็อกโก
สตรอเบอร์รี่

- ข้าวโพดทอดกรอบ “คิก คิก” รสสวีทคอร์น และรสชีส

- มันฝรั่งแท่งทอดกรอบ “แจ๊กซ์ มิกซ์” รสเกาหลี สไปซี่

- มันฝรั่งแท่งทอดกรอบ “แจ๊กซ์” พร้อมซอสต้มยำ สไปซี่

- คาลบี้ เอบิเซน รสสไปซี่โนริ

- ข้าวเกรียบกุ้ง ชิว ชิว

- โอโตริบอล รสปลาหมึก และโคโคริ รสสาหร่าย

- แมลงทอดไฮโซ ดักแด้ทอดกรอบ/แมงสะดิ้งทอดกรอบ

- ช็อกโกบี้ ซอส รสช็อกโกแลต และรสสตรอเบอร์รี่

ผลิตภัณฑ์อาหารและเครื่องดื่ม สินค้าใหม่ในกลุ่มนี้ ได้แก่

- ผักกาดดอง และผักกาดดองยำกระป๋อง “แม่จินต์”

- กาแฟเพรียว เดลี่คลีนเพ้าซ์ 12

- บะหมี่กึ่งสำเร็จรูปเกาหลี นงชิม

ผลิตภัณฑ์ลูกอม สินค้าใหม่และสินค้ารสชาติใหม่ในกลุ่ม ได้แก่

- ลูกอมคอริฟินซี ลิมิเต็ด 4

- คอริฟินซี ลิมิเต็ด 5

- ลูกอมคอริฟินซี กล่องเหล็กวินเทจ

- ลูกอมโอเล่ไซเดอร์ ฟรุ๊ตตี้ และโอเล่ไซเดอร์ เลม่อน

- โอเล่ ซุปเปอร์บ๊วย

- ลูกอมโอเล่ รสสับปะรดหยี และรสมะขามหยี

ผลิตภัณฑ์ของใช้ส่วนตัวและของใช้ในครัวเรือน สินค้าใหม่ในกลุ่มนี้ ได้แก่

- ยาสีฟันดาร์ลี่ออลล์ชายนี่ไวท์ชาร์โคลคลีน และดาร์ลี่เกลือ กัมแคร์

 ประกาศเกียรติคุณและการรับรอง ที่บริษัทและบริษัทย่อยได้รับในปี 2560

บริษัท พรีเมียร์ มาร์เก็ตติ้ง จำกัด (มหาชน)

- บริษัทได้รับการรับรองว่าผ่านกระบวนการประเมินตนเองโดยมีนโยบายและมีแนวปฏิบัติ
รวมถึงมาตรการต่าง ๆ เพื่อป้องกันการทุจริตคอร์รัปชั่นภายในองค์กรครบถ้วนตามเกณฑ์ที่
Collective Action Coalition Against Corruption (CAC) กำหนด
จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต

- บริษัทได้รับการคัดเลือกจากสถาบันไทยพัฒน์ในการจัดอันดับธุรกิจด้านพัฒนาความยั่งยืน
มีการดำเนินการโดดเด่นด้านสิ่งแวดล้อม สังคม และธรรมาภิบาล (ESG 100)
ซึ่งจัดเป็นหนึ่งในร้อยบริษัทของจำนวนรวมทั้งสิ้น 656 บริษัทที่อยู่ในตลาดหลักทรัพย์แห่งประเทศไทย

- บริษัทได้รับผลการประเมินคุณภาพการจัดประชุมสามัญผู้ถือหุ้นประจำปี (AGM) ด้วยคะแนนเต็ม
100 คะแนน ต่อเนื่องเป็นปีที่ 7

- บริษัทได้รับผลการประเมินจากการสำรวจการกำกับดูแลกิจการของบริษัทจดทะเบียนประจำปี
2560 จากสมาคมส่งเสริมสถาบันกรรมการบริษัทไทย
โดยการสนับสนุนของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ โดยมีผลคะแนนอยู่ในระดับ “ดีมาก”
ที่คะแนนเฉลี่ยอยู่ในระดับร้อยละ 80-90 คะแนน
มีจำนวนตราสัญลักษณ์ของคณะกรรมการบรรษัทภิบาลแห่งชาติจำนวน 4 ดาว
รวมทั้งยังเป็นบริษัทที่ได้รับการจัดอันดับอยู่ใน Top Quartile
ของกลุ่มบริษัทที่มีมูลค่าหลักทรัพย์ตามราคาตลาด (Market Capitalization) ในกลุ่ม 3,000 –
9,999 ล้านบาท

- บริษัทได้รับการประกาศรายชื่อ Thailand Sustainability Investment หรือรายชื่อ
“หุ้นยั่งยืน” ประจำปี 2560 จากตลาดหลักทรัพย์แห่งประเทศไทย 
สำหรับรางวัลดังกล่าวนี้มีวัตถุประสงค์เพื่อสนับสนุนบริษัทจดทะเบียนที่มีกระบวนการดำเนินธุรกิจอย่างยั่งยืนให้เป็นแบบอย่างแก่บริษัทอื่นๆ
รวมทั้งเป็นการให้ข้อมูลแก่ผู้ลงทุนที่สนใจลงทุนที่ไม่ได้คำนึงถึงการเติบโตของผลตอบแทนทางการเงินเพียงอย่างเดียวแต่ยังพิจารณาผลการดำเนินงานด้าน
ESG (Environmental, Social, Governance) ประกอบด้วย
โดยกระบวนการประเมินเพื่อคัดเลือกจะพิจารณาจากการตอบแบบประเมินของบริษัทจดทะเบียนที่สมัครใจเข้าร่วมและมีคะแนนอย่างน้อยกึ่งหนึ่งในมิติเศรษฐกิจ
(รวมบรรษัทภิบาล) สิ่งแวดล้อมและสังคม

บริษัท พี. เอม.ฟูด จำกัด – บริษัทย่อย

- ได้รับรางวัล “สถานประกอบการดีเด่นด้านแรงงานสัมพันธ์และสวัสดิการแรงงาน ประจำปี 2560
สถานประกอบการขนาดกลาง ประเภทมีสหภาพ” ต่อเนื่องเป็นปีที่ 5 โดยวัตถุประสงค์ของรางวัลนี้
เพื่อเป็นการส่งเสริมแรงงานสัมพันธ์ในสถานประกอบกิจการให้นายจ้างลูกจ้าง
ตระหนักถึงความสำคัญในการเสริมสร้างแรงงานสัมพันธ์และการจัดสวัสดิการแรงงานในสถานประกอบกิจการด้วยการปรึกษาหารือร่วมกัน

- วันที่ 17 สิงหาคม 2560 ได้รับรางวัล CSR – DIW Continuous
ซึ่งเป็นการรับรางวัลต่อเนื่องเป็นปีที่ 5
โดยวัตถุประสงค์ของรางวัลนี้เพื่อส่งเสริมให้โรงงานอุตสาหกรรมให้มีความรับผิดชอบต่อสังคมและอยู่ร่วมกับชุมชนได้อย่างยั่งยืนและพัฒนาไปสู่
ISO 26000 (Social Responsibility)

บริษัท พรีเมียร์ แคนนิ่ง อินดัสตรี้ จำกัด – บริษัทย่อย

- วันที่ 10 มีนาคม 2560 ได้รับการรับรองอุตสาหกรรมสีเขียวระดับที่ 3 ระบบสีเขียว (Green
System) เพื่อรับรองว่ามีการบริหารจัดการสิ่งแวดล้อมอย่างเป็นระบบและมีการติดตามประเมินผล
ทบทวนเพื่อการพัฒนาอย่างต่อเนื่อง จากกระทรวงอุตสาหกรรม

- วันที่ 15 มีนาคม 2560 ได้รับใบประกาศเกียรติคุณ
เพื่อแสดงว่าได้นำแนวปฏิบัติการใช้แรงงานที่ดี (Good Labour Practices : GLP)
มาใช้ในสถานประกอบการ จากกรมสวัสดิการและคุ้มครองแรงงาน กระทรวงแรงงาน

- วันที่ 15 มิถุนายน 2560 ได้รับประกาศเกียรติคุณด้านผู้ทำคุณประโยชน์ รับผิดชอบต่อสังคม
สร้างแหล่งเรียนรู้เศรษฐกิจพอเพียง เพื่อไว้ใช้ประโยชน์แก่โรงเรียน ชุมชน
และเพื่อโครงการอาหารกลางวัน จากโรงเรียนวัดโคธาราม ตำบลบางเพรียง อำเภอบางบ่อ
จังหวัดสมุทรปราการ

- วันที่ 17 สิงหาคม 2560
ได้เข้าร่วมโครงการส่งเสริมโรงงานอุตสาหกรรมให้มีความรับผิดชอบต่อสังคมและชุมชนอย่างยั่งยืน
(CSR-DIW) กับกรมโรงงานอุตสาหกรรม กระทรวงอุตสาหกรรม โดยได้รับรางวัลเกียรติยศ
CSR-DIW AWARD 2017 มาตรฐานความรับผิดชอบของผู้ประกอบการอุตสาหกรรมต่อสังคม

โครงสร้างการถือหุ้นของกลุ่มบริษัท

โครงสร้างของบริษัท พรีเมียร์ มาร์เก็ตติ้ง จำกัด (มหาชน) และบริษัทย่อย ณ วันที่ 31 ธันวาคม
2560

บริษัท พรีเมียร์ มาร์เก็ตติ้ง จำกัด (มหาชน)
ประกอบธุรกิจจัดจำหน่ายและเป็นตัวแทนจำหน่ายสินค้าอุปโภคและบริโภค ซึ่งแบ่งได้เป็น 5
กลุ่มผลิตภัณฑ์ ได้แก่ ผลิตภัณฑ์ขนมขบเคี้ยว ผลิตภัณฑ์อาหารและเครื่องดื่ม ผลิตภัณฑ์ลูกอม
ผลิตภัณฑ์ยาและอาหารเสริม ผลิตภัณฑ์ของใช้ส่วนตัวและของใช้ในครัวเรือน
โดยสินค้าที่บริษัทจัดจำหน่ายเป็นการจำหน่ายในประเทศทั้งหมด ผ่านช่องทางการจัดจำหน่ายต่างๆ
ทั้งช่องทางการจำหน่ายแบบร้านค้าสมัยใหม่ (Modern Trade) ช่องทางร้านค้าแบบดั้งเดิม
(Traditional Trade) และรถขายเงินสด (Cash Van) โดยมีร้านค้ากว่า 30,000
แห่งทั่วประเทศติดต่อค้าขายโดยตรงกับบริษัท

บริษัทมีเงินลงทุนในบริษัทย่อย 4 แห่ง คือ บริษัท พี.เอม.ฟูด จำกัด (PMF) บริษัท พรีเมียร์
แคนนิ่งอินดัสตรี้ จำกัด (PCI) บริษัท พรีเมียร์ โฟรเซ่น โพรดักส์ จำกัด (PFP) และบริษัท
พีเอ็มเอสอี จำกัด (PMSE) ซึ่งบริษัทถือหุ้นในสัดส่วนร้อยละ 100
ของทุนจดทะเบียนและเรียกชำระแล้วในแต่ละบริษัท บริษัทย่อยทั้ง 4 แห่ง ประกอบธุรกิจดังนี้

1. บริษัท พี.เอม.ฟูด จำกัด (PMF) ผลิตและจำหน่ายสินค้าประเภทปลาเส้นและปลาแผ่น
ที่รู้จักกันในชื่อ “ปลาสวรรค์ทาโร” ผลิตภัณฑ์ของ PMF มีการจำหน่ายทั้งในและต่างประเทศ
และได้มอบหมายให้บริษัท พรีเมียร์ มาร์เก็ตติ้ง จำกัด (มหาชน)
เป็นผู้จัดจำหน่ายภายในประเทศแต่เพียงผู้เดียว

2. บริษัท พรีเมียร์ แคนนิ่ง อินดัสตรี้ จำกัด (PCI)
ผลิตและจำหน่ายผลิตภัณฑ์ปลาทูน่าและผลิตภัณฑ์อาหารทะเล (Sea Food) สำเร็จรูปอื่นๆ บรรจุถุง
(Pouch) และบรรจุกระป๋อง (Canned) สำหรับอาหารคนและสัตว์เลี้ยงภายใต้ตราสินค้าของลูกค้า
ผลิตภัณฑ์ทั้งหมดจะส่งออกไปจำหน่ายในต่างประเทศทั้งในเอเชีย ยุโรป และตะวันออกกลาง
นอกจากนี้ PCI ยังประกอบธุรกิจผลิตและจำหน่ายซอสมะเขือเทศ ซอสพริก และซอสปรุงรสอื่น
อันได้แก่ ซอสพริกไทยดำและซอสสาหร่าย รวมทั้งทูน่าบรรจุถุง (Pouch)
ภายใต้เครื่องหมายการค้า “คิงส์ คิทเช่น” โดยมอบหมายให้ บริษัท พรีเมียร์ มาร์เก็ตติ้ง จำกัด
(มหาชน) เป็นตัวแทนจำหน่ายสินค้าประเภทซอสแต่เพียงผู้เดียว

3. บริษัท พรีเมียร์ โฟรเซ่น โพรดักส์ จำกัด (PFP) ผลิตอาหารสำเร็จรูปแช่แข็ง
โดยผลิตตามคำสั่งซื้อของลูกค้า นอกจากนี้บริษัท ให้บริการรับฝากแช่ผลิตภัณฑ์ในห้องเย็น
รวมทั้งยังมีการพัฒนาโครงการใหม่ๆ เพื่อเพิ่มรายได้และผลตอบแทน

4. บริษัท พีเอ็ม เอสอี จำกัด (PMSE) ได้จัดตั้งขึ้นเมื่อ 10 เมษายน
2558โดยมีวัตถุประสงค์เพื่อลงทุนและดำเนินธุรกิจเพื่อสังคม (Social Enterprise) เพื่อต่อยอด
คุณค่าหลักของบริษัทฯ และกลุ่มบริษัทพรีเมียร์
ในด้านความยั่งยืนของสังคมรวมถึงจัดจำหน่ายผลิตภัณฑ์กาแฟอินทรีย์ภายใต้ชื่อแบรนด์ “มีวนา”

โดยในปี 2560 ได้ลงทุนเพิ่มในบริษัท กรีนเนท เอสอี จำกัด
(GNSE)โดยเข้าถือหุ้นในสัดส่วนร้อยละ 72 ทั้งนี้เป็นกิจการเพื่อสังคม
ดำเนินธุรกิจในการส่งเสริมการปลูกกาแฟภายใต้ร่มเงาต้นไม้ใหญ่เพื่อเป็นการรักษาระบบนิเวศน์และสิ่งแวดล้อมในพื้นที่ต้นน้ำลำธารควบคู่ไปกับการพัฒนาคุณภาพกาแฟของเกษตรกรเข้าสู่ระบบการตรวจรับรองมาตรฐานเกษตรอินทรีย์
เพื่อสร้างรายได้ที่ยั่งยืนให้แก่เกษตรกร
กาแฟอินทรีย์ที่ปลูกเพื่อการรักษาป่าโดยการทำงานร่วมกับหน่วยงานราชการที่เกี่ยวข้องอย่างใกล้ชิดนั้น
นอกจากจะเกิดประโยชน์ต่อสังคมดังกล่าวมาข้างต้นแล้วยังจะทำให้ได้กาแฟที่ดี มีคุณภาพสูง
โดยทางบริษัท กรีนเนท เอสอี จำกัด
จะเป็นผู้รับซื้อผลผลิตกาแฟอินทรีย์ของเกษตรกรในระบบการค้าที่เป็นธรรม และนำมาแปรรูป

ความสัมพันธ์กับกลุ่มธุรกิจของผู้ถือหุ้นรายใหญ่

บริษัทและบริษัทย่อยได้มีการว่าจ้างบริษัท พรีเมียร์ ฟิชชั่น แคปปิตอล จำกัด (PFC)
ซึ่งปัจจุบันเป็นผู้ถือหุ้นใหญ่ของบริษัท
ให้ดำเนินการด้านงานบริหารและงานสนับสนุนแก่บริษัทและบริษัทย่อย
ตามสัญญาว่าจ้างบริหารและให้คำปรึกษาธุรกิจ โดยขอบเขตการให้บริการของ PFC
ครอบคลุมงานด้านต่างๆ ได้แก่ งานด้านการบริหารและนโยบาย งานสนับสนุนด้านบัญชีและการเงิน
ด้านการพัฒนาธุรกิจและการลงทุน ด้านระบบงานและข้อมูลด้านทรัพยากรบุคคลและงานประชาสัมพันธ์
ซึ่งการว่าจ้างดังกล่าวมีวัตถุประสงค์เพื่อเป็นการแยกงาน (outsourcing)
ด้านบริหารและงานสนับสนุนออกไปเพื่อใช้บริการจากหน่วยงานกลางของกลุ่มบริษัทพรีเมียร์
ซึ่งเป็นลักษณะของการรวมศูนย์และแบ่งรับภาระค่าใช้จ่ายร่วมกัน (sharing cost)
ตามขนาดและปริมาณธุรกรรมของแต่ละบริษัท
เพื่อลดค่าใช้จ่ายโดยรวมที่บริษัทจะต้องจัดหาบุคลากรที่เพิ่มขึ้น
เพื่อมารองรับงานสนับสนุนให้ครอบคลุมในทุกๆ ด้าน

อย่างไรก็ตาม การทำสัญญากับ PFC ดังกล่าว
ถือเป็นการทำรายการระหว่างกันกับบุคคลที่อาจมีความขัดแย้งทางผลประโยชน์กับบริษัท
ซึ่งบริษัทต้องปฏิบัติตามนโยบาย มาตรการ และขั้นตอนการทำรายการระหว่างกันอย่างเคร่งครัด
นอกจากนี้หาก PFC
มีการเปลี่ยนแปลงรายละเอียดของสัญญาหรือเงื่อนไขในการคิดค่าบริการกับบริษัทและบริษัทย่อย
บริษัทจะนำรายละเอียดและเงื่อนไขการเปลี่ยนแปลงดังกล่าวเข้าที่ประชุมคณะกรรมการตรวจสอบเพื่อพิจารณาและให้ความเห็นตามความเหมาะสมของสัญญาที่เปลี่ยนแปลงไปทุกครั้งก่อนเข้าทำสัญญาใหม่

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย ในช่วง 3 ปีที่ผ่านมา

+---------------+--------+-------+-----+-----+-----+-----+-----+-----+
| ป             | ดำเนิน  | สัดส   | 2   |     | 2   |     | 2   |     |
| ระเภทของรายได้ |        | ่วนการ | 560 |     | 559 |     | 558 |     |
|               | การโดย |       |     |     |     |     |     |     |
|               |        | ถ     |     |     |     |     |     |     |
|               |        | ือหุ้นขอ |     |     |     |     |     |     |
|               |        | งบริษัท |     |     |     |     |     |     |
+===============+========+=======+=====+=====+=====+=====+=====+=====+
|               |        |       | ล้าน | ร้อ  | ล้าน | ร้อ  | ล้าน | ร้อ  |
|               |        |       | บาท | ยละ | บาท | ยละ | บาท | ยละ |
+---------------+--------+-------+-----+-----+-----+-----+-----+-----+
| ผลิตแล         | PM /   | 1     | 3,  | 78  | 3,  | 78  | 3,  | 75  |
| ะจัดจำหน่ายสินค้า | PMF    | 00.00 | 266 | .02 | 174 | .30 | 179 | .63 |
|               |        |       |     |     |     |     |     |     |
|               | PMSE   |       |     |     |     |     |     |     |
+---------------+--------+-------+-----+-----+-----+-----+-----+-----+
| ผ             | PCI    | 1     | 882 | 21  | 848 | 20  | 1,  | 23  |
| ลิตอาหารปลาทูน่า |        | 00.00 |     | .07 |     | .94 | 000 | .80 |
| อาห           |        |       |     |     |     |     |     |     |
| ารทะเลสำเร็จรูป |        |       |     |     |     |     |     |     |
| และซอส        |        |       |     |     |     |     |     |     |
+---------------+--------+-------+-----+-----+-----+-----+-----+-----+
| ผลิตอาห        | PFP    | 1     | 38  | 0   | 31  | 0   | 24  | 0   |
| ารแช่แข็งและให้บ |        | 00.00 |     | .91 |     | .76 |     | .57 |
| ริการพื้นที่ห้องเย็น |        |       |     |     |     |     |     |     |
+---------------+--------+-------+-----+-----+-----+-----+-----+-----+
| รายได้อื่น       | บร     |       | -   | -   | -   | -   | -   | -   |
| (โอนก         | ิษัทและบ |       |     |     |     |     |     |     |
| ลับค่าเผื่อการด้อย | ริษัทย่อย |       |     |     |     |     |     |     |
| ค่าของเงินลงทุน) |        |       |     |     |     |     |     |     |
+---------------+--------+-------+-----+-----+-----+-----+-----+-----+
| รายได้รวม      |        |       | 4,  | 100 | 4,  | 100 | 4,  | 100 |
|               |        |       | 186 | .00 | 053 | .00 | 203 | .00 |
+---------------+--------+-------+-----+-----+-----+-----+-----+-----+

2.2 การประกอบธุรกิจของแต่ละสายผลิตภัณฑ์

2.2.1 ธุรกิจจัดจำหน่ายและเป็นตัวแทนจำหน่ายสินค้า

1) ลักษณะผลิตภัณฑ์

บริษัท พรีเมียร์ มาร์เก็ตติ้ง จำกัด (มหาชน)
ทำธุรกิจการจัดจำหน่ายและการเป็นตัวแทนจำหน่ายสินค้าอุปโภคบริโภคมาเป็นเวลากว่า 40 ปี
จากความรู้ความชำนาญและการสร้างเครือข่ายการจัดจำหน่ายสินค้าผ่านร้านค้าประเภทต่างๆ
ไม่ว่าจะเป็นร้านค้าปลีกสมัยใหม่ ร้านขายส่งทั้งขนาดกลางและขนาดใหญ่
รวมทั้งร้านค้าปลีกย่อยที่มีอยู่ทั่วประเทศ
ทำให้บริษัทมีชื่อเสียงเป็นที่ยอมรับในวงการธุรกิจจัดจำหน่ายและตัวแทนจำหน่าย
และสามารถขยายขอบข่ายการดำเนินธุรกิจอย่างเข้มแข็งจวบจนทุกวันนี้

บริษัทได้แบ่งหมวดสินค้าที่รับผิดชอบอยู่ในปัจจุบันออกเป็น 5 กลุ่มผลิตภัณฑ์หลักๆ ดังต่อไปนี้

(1) กลุ่มผลิตภัณฑ์ขนมขบเคี้ยว (Snack Product Group)
สามารถแบ่งย่อยตามลักษณะแตกต่างของสินค้าจาก ผู้ผลิตแต่ละรายดังนี้

- บริษัท พี. เอม. ฟูด จำกัด (บริษัทย่อยของบริษัท) ผู้ผลิตปลาสวรรค์ ตราทาโร (Taro fish
snack) ที่ผลิตมาจากเนื้อปลาบดจากปลาทะเล
โดยสินค้าทุกชนิดจะผลิตภายใต้มาตรฐานที่เข้มงวดทุกขั้นตอน ในปัจจุบันนอกจากสินค้าตรา “ทาโร”
ที่รู้จักกันอย่างแพร่หลายแล้ว ยังมีสินค้าตรา “ทาโร อบกรอบ” อีกด้วย โดยมีให้เลือกหลายรสชาติ
ประกอบด้วย รสดั้งเดิม รสเข้มข้น รสบาร์บีคิว รสซูเปอร์แซบ รสสโมคกี้แซลมอน รสบาร์บีคิว&กิมจิ
รสสาหร่ายเกาหลี เป็นต้น

- บริษัท คาลบี้ธนาวัธน์ จำกัด ผู้ผลิตสินค้าขนมขบเคี้ยวภายใต้ตราสินค้าต่างๆ ได้แก่ ผลิตภัณฑ์
ข้าวเกรียบกุ้งตรา “คาลบี้” มีหลายรสชาติ เช่น รสดั้งเดิม รสต้มยำ รสสไปซี่โนริ รสเกี๊ยวซ่า
และรสกุ้งพริกไทยดำ

เป็นต้น ผลิตภัณฑ์มันฝรั่งแท่งทอดกรอบตรา “แจ็กซ์” ที่มาพร้อมน้ำจิ้มหลากหลายรสชาติ
ทั้งซอสมะเขือเทศ ซอส

พริกซอสบาร์บีคิว ซอสมายองเนสครีม ซอสน้ำจิ้มไก่ และซอสแนวหวานอย่างช๊อกโกแลต
นอกจากนี้ยังมีผลิตภัณฑ์มันฝรั่งแท่งทอดกรอบชนิดปรุงรสชาติในตัวทั้งรสโนริสาหร่าย รสพิซซ่า
รสซอสมะเขือเทศ รสอเมริกันเฟรนซ์ฟรายส์ รสไส้กรอกชีส รสเกาหลีสไปซี่ ตรา “แจ็กซ์ มิกซ์”
ผลิตภัณฑ์ขนมถั่วลันเตาอบกรอบตรา “บันบัน” รสดั้งเดิม รสโนริวาซาบิ รสชีสซี่บีน รสซุปข้าวโพด
รสสไปซี่เทอริยากิ

- บริษัท นำเชา (ประเทศไทย) จำกัด ผู้ผลิตขนมข้าวหอมมะลิอบกรอบปรุงรส (Jasmine Rice
Cracker) ภายใต้ตราสินค้า “ชินมัย” ได้แก่ รสต้นตำรับ รสสาหร่ายปรุงรส
และรสไส้กรอกมายองเนส เป็นต้น

- บริษัท เอสแอนด์พี ซินดิเคท จำกัด (มหาชน) ผู้ผลิตสินค้าคุกกี้ภายใต้เครื่องหมาย “เดลิโอ”
ซึ่งได้รับความนิยมจากผู้บริโภคด้านรสชาติที่อร่อย และคุณภาพสินค้าได้มาตรฐาน
มีให้เลือกหลายรสชาติ ได้แก่ คุกกี้ โฮมเมด, คุกกี้เนย คลาสสิคสไตล์, คุกกี้อิงลิสบิสกิตซีเลคชั่น

- บริษัท เอส พี อาร์ ฟู้ด อินดัสทรี จำกัด ผู้ผลิตผลิตภัณฑ์ขนมข้าวโพดอบกรอบ ภายใต้ตราสินค้า
“โคโคริ” “โอโตริ” และตราสินค้า “บิ๊กคาด้า” ซึ่งเป็นสินค้าที่มีคุณภาพ มีประโยชน์
ใช้ข้าวและข้าวโพดเป็นวัตถุดิบหลักและมีให้เลือกในหลากหลายรสชาติ

(2) ผลิตภัณฑ์อาหารและเครื่องดื่ม ได้แก่ ผลิตภัณฑ์อาหารประเภทซอสปรุงรส ผักและผลไม้ดอง
กาแฟปรุงสำเร็จ และอาหารพร้อมรับประทาน โดยสินค้าในกลุ่มนี้ ได้แก่

- บริษัท พรีเมียร์ แคนนิ่ง อินดัสตรี้ จำกัด (บริษัทย่อยของบริษัท) ผู้ผลิตซอสมะเขือเทศ ซอสพริก
ภายใต้เครื่องหมายการค้า “คิงส์ คิทเช่น” (King’s Kitchen) หรือ ใช้ชื่อย่อว่า “KK”
โดยคัดสรรวัตถุดิบคุณภาพดี จึงเปี่ยมไปด้วยรสชาติที่อร่อยได้มาตรฐาน มีทั้งบรรจุขวด ถุง กระป๋อง
และแกลลอน ในขนาดต่างๆ เพื่อสนองตอบต่อความต้องการของผู้บริโภค และช่องทาง Catering
อันประกอบด้วยร้านอาหารและโรงแรม อีกทั้งยังมีผลิตภัณฑ์หอยลายปรุงรส,
หอยลายสมุนไพรบรรจุกระป๋อง และมีผลิตภัณฑ์ปลาทูน่าครีบเหลืองในน้ำมันดอกทานตะวันบรรจุถุง
(Pouch) อีกด้วย

- บริษัท ลำปางฟู้ดโปรดักส์ จำกัด ผู้ผลิตสินค้าภายใต้เครื่องหมายการค้า “แม่จินต์”
และเครื่องหมายการค้าอื่น ๆ เช่น “J.F.Farm” และ “LCC” ในการผลิตจะคัดสรรวัตถุดิบชั้นดี
พร้อมความใส่ใจในความสะอาดทุกขั้นตอน สินค้าที่จัดจำหน่าย ได้แก่ กระเทียมโทนดอง
กระเทียมดอง ขิงดอง ผักกาดดอง บ๊วยดอง มะนาวดอง และผลไม้กระป๋อง เช่น ข้าวโพดหวาน
เงาะ ลิ้นจี่ และลำไย เป็นต้น

- บริษัท เค.ที.วาย.ฟู๊ด อินเตอร์เนชั่นแนล จำกัด ผู้ผลิตกาแฟ 3 IN 1
ภายใต้เครื่องหมายการค้า “บัดดี้ดีน”

- บริษัท เอราวัณอินเตอร์ฟูด จำกัด ผู้ผลิตวุ้นเส้น ภายใต้เครื่องหมายการค้า “ชอ ช้าง”
เหมาะสำหรับการปรุงอาหารทุกประเภท เช่น ต้ม ผัด อบ และยำ

- บริษัท สินวารีพัฒนา จำกัด ผู้ผลิตน้ำปลาแท้ ซีอิ้วขาว และซอสหอยนางรม
ภายใต้เครื่องหมายการค้า “เมกาเชฟ”

- บริษัท เซ็ปเป้ จำกัด (มหาชน) ผู้ผลิตเครื่องดื่มว่านหางจระเข้ ผสมกลิ่นผลไม้
ภายใต้เครื่องหมายการค้า “เซ็ปเป้ อโล เวร่า”
และนอกจากนี้ยังเป็นผู้ผลิตกาแฟปรุงสำเร็จชนิดผงและกาแฟบรรจุกระป๋อง
สำหรับผู้ที่ห่วงใยสุขภาพภายใต้เครื่องหมายการค้า “เพรียว”

(3) ผลิตภัณฑ์ลูกอม สินค้าในกลุ่มนี้ ได้แก่

- บริษัท โอสถสภา จำกัด ผู้ผลิตลูกอมเนื้อแข็ง (Hard Boiled Candy)
ภายใต้เครื่องหมายการค้า “โอเล่”

ทุกรสและทุกขนาดบรรจุ สินค้าดังกล่าวมีรสผลไม้ต่างๆ เช่น รสสตรอเบอรี่ รสเลมอน รสสละ
รสกีวีแอปเปิ้ลซูเปอร์สตรอเบอร์รี่ และกลิ่นมะนาวโซดา เป็นต้น และมีสินค้าในกลุ่ม “โอเล่บิวตี้”
ลูกอมเม็ดแข็งที่เพิ่มคุณประโยชน์ ไม่มีส่วนผสมของน้ำตาล และเพิ่มสารคอลลาเจน “โอเล่ บิวตี้
วิ้งกี้อาย” ลูกอมแท่งเนื้อนุ่ม (Soft Candy) ผสมเนื้อผลไม้ ปราศจากน้ำตาล
รสสตรอเบอร์รี่และรสกีวี และลูกอมเคี้ยวหนึบ “โอเล่ วิ้งกี้อายโกโก้ ฟรุต”
กลิ่นส้มผสมโก้โก้และกลิ่นสตรอเบอรี่ผสมโก้โก้

- ลูกอม “คอริฟิน-ซี” ลูกอมที่มีคุณสมบัติช่วยบรรเทาการระคายคอ ชุ่มคอ
ซึ่งบริษัทเป็นเจ้าของเครื่องหมายการค้า “คอริฟิน-ซี” มีรสชาติหลากหลาย เช่น รสเมนทอล
รสคลาสสิค รสเชอรี่มิ้นท์ รสสโนวี่มิ้นท์ เป็นต้น

- บริษัท B-ONE จำกัด ผู้นำเข้าลูกอมช็อคโกแลต ภายใต้เครื่องหมายการค้า “ช็อคโก-บี้”
และกลุ่มสินค้ามาร์ชแมลโลว์ ภายใต้ตราสินค้า B-ONE

(4) ผลิตภัณฑ์ยาและอาหารเสริม ได้แก่ ยาอม ยาธาตุ และผลิตภัณฑ์ดูแลสุขภาพ ผลิตโดยบริษัท
โอสถสภา จำกัด ประกอบด้วย พิมเสนเจล ยาธาตุ4 ยาแก้ปวดพาราเซต ผลิตภัณฑ์อาหารเสริม
ตรา ”แบนเนอร์โปรตีน” น้ำยา

อุทัยทิพย์ ยูทิปเจล เม็ดอมตรา “โบตัน” แบบดั้งเดิม เม็ดอมตรา “โบตันมิ้นท์บอล” รสดั้งเดิม
รสนาโนไอซ์ รสมิกซ์

เบอร์รี่ และลูกอมผสมวิตามินซี “โบตัน” กลิ่นซุปเปอร์เลมอนและกลิ่นซุปเปอร์กีวีแอปเปิ้ล

(5) ผลิตภัณฑ์ของใช้ส่วนตัวและของใช้ในครัวเรือน (Personal Care and Household
Product) โดยสินค้าในกลุ่มได้แก่

- บริษัท แจ๊กเจียอุตสาหกรรม (ไทย) จำกัด (มหาชน) ผู้ผลิตพลาสเตอร์ ตรา“เทนโซพล๊าส”
และ ตรา “ไทเกอร์พล๊าส” รวมถึง แป้ง, สบู่หอมและครีมอาบน้ำตรา“ตาบู” ,
น้ำมันยูคาลิปตัสชนิดสเปรย์ตรา“จิงโจ้” และ น้ำมันไฟแช็ค ตรา“รอนสัน” นอกจากนี้ยังมีสินค้าลูกอม
“เจสัน จูจุ๊บ” รสแบล็ค เชอรรี่ และรสลิโคริช (ชะเอม)

- บริษัท พีแซท คัสสัน (ประเทศไทย) จำกัด ผู้ผลิตผลิตภัณฑ์ภายใต้สินค้า “คัสสัน” ได้แก่ สบู่ก้อน
ครีมอาบน้ำ เจลอาบน้ำ บอดี้บัตเตอร์ ผลิตภัณฑ์สำหรับเด็ก อาทิ แป้ง โลชั่น สบู่เหลว ออยล์
เบบี้ไวพ์ผ้าเช็ดทำความสะอาด น้ำยาล้างมือแคเร็กซ์ น้ำยาล้างจานมอร์นิ่งเฟรช

2) คุณภาพและมาตรฐานของผลิตภัณฑ์ที่จำหน่าย

บริษัทเน้นให้ความสำคัญด้านคุณภาพและมาตรฐานของผลิตภัณฑ์ และสิ่งที่ยึดมั่นมาโดยตลอด คือ
“ต้องเป็นผลิตภัณฑ์ที่ให้คุณค่าและมีประโยชน์ต่อผู้ใช้สินค้าอย่างแท้จริง”
ดังนั้นบริษัทจึงได้จัดระบบการตรวจสอบสภาพและควบคุมคุณภาพผลิตภัณฑ์จากผู้ผลิตอย่างเคร่งครัด
ซึ่งเป็นสิ่งที่สร้างความมั่นใจให้แก่ผู้บริโภคถึงคุณภาพและมาตรฐานของผลิตภัณฑ์ภายใต้การจัดจำหน่ายของบริษัทมาตลอดระยะเวลาอันยาวนาน

นอกจากนี้ บริษัทยังมีระบบการจัดเก็บสินค้าที่ดีและมีมาตรฐาน
ซึ่งบริษัทให้ความสำคัญไม่น้อยไปกว่าส่วนงานอื่น โดยบริษัทได้จัดระบบการเก็บสินค้าที่มีความทันสมัย
สามารถตรวจเช็คสินค้าในคลังได้อย่างถูกต้อง แม่นยำ การจัดส่งสินค้าจึงมีความคล่องตัว สะดวก
รวดเร็ว สินค้าส่งถึงมือลูกค้าในสภาพสมบูรณ์และตรงตามกำหนดเวลา

3) การตลาดและการแข่งขัน

(1) สภาพการแข่งขันภายในอุตสาหกรรม

ในปัจจุบัน บริษัทพรีเมียร์ มาร์เก็ตติ้ง จำกัด (มหาชน)
จัดได้ว่าเป็นผู้จัดจำหน่ายสินค้าอุปโภคบริโภคชั้นนำแห่งหนึ่งในประเทศไทย
โดยมีบริษัทที่ดำเนินธุรกิจในลักษณะเดียวกัน เช่น บริษัท ดีเคเอสเอช (ประเทศไทย) จำกัด
บริษัทเบอร์ลี่ ยุคเกอร์ จำกัด (มหาชน) ซึ่งแต่ละรายมีความชำนาญ มีกลยุทธ์การจำหน่ายสินค้า
และมีเครือข่ายในการจัดจำหน่ายครอบคลุมทั่วประเทศ
ดังนั้นการเข้ามาแข่งขันของผู้ประกอบการรายใหม่อาจทำได้ยาก เพราะจำเป็นต้องมีฐานข้อมูลลูกค้า
ช่องทางการจัดจำหน่ายให้กับร้านค้าต่างๆอย่างเข้มแข็ง
อีกทั้งมีความสัมพันธ์ที่ดีกับลูกค้ามาเป็นระยะเวลานาน
ซึ่งการลงทุนสร้างเครือข่ายการจัดจำหน่ายที่เข้มแข็งนั้น
ต้องอาศัยทีมงานการขายและการตลาดมืออาชีพ
ซึ่งเป็นส่วนสำคัญที่ทำให้ธุรกิจจัดจำหน่ายและเป็นตัวแทนจำหน่ายประสบความสำเร็จ

สำหรับธุรกิจขนมขบเคี้ยวมีสภาพการแข่งขันรุนแรง โดยมีผู้ประกอบการรายใหญ่ๆ
เป็นเจ้าตลาดในตลาดขนมขบเคี้ยวแต่ละประเภท เช่น ขนมขบเคี้ยวประเภทมันฝรั่ง มีบริษัท
ฟริโต-เลย์ จำกัด เป็นผู้นำตลาด ขนมขบเคี้ยวประเภทปลาสวรรค์ (Fish Snack) มีบริษัท
พี.เอม.ฟูด จำกัด ซึ่งเป็นผู้ผลิตปลาสวรรค์ภายใต้ตราสินค้า “ทาโร” เป็นผู้นำตลาด
โดยผู้นำแต่ละตลาดมีสินค้าที่มีความเข้มแข็งของแบรนด์สูง ดังนั้นผู้ประกอบการรายใหม่ที่

ต้องการเข้ามาสู่ธุรกิจขนมขบเคี้ยว
จะต้องใช้เงินลงทุนและมีค่าใช้จ่ายด้านการตลาดจำนวนมากเพื่อประชาสัมพันธ์และส่งเสริมการขายให้ผลิตภัณฑ์ได้รับการตอบรับที่ดีจากผู้บริโภค
นอกจากนี้การแข่งขันส่วนใหญ่ของผู้ประกอบการในตลาดขนมขบเคี้ยวจะเน้นการนำเสนอรสชาติความอร่อย
หรือแจกของแถม เพื่อจูงใจให้เด็ก วัยรุ่น ซึ่งเป็นลูกค้ากลุ่มเป้าหมายมีความสนใจบริโภค
และซื้อสินค้ามากขึ้น ดังนั้นการคิดค้นและนำเสนอผลิตภัณฑ์ใหม่ๆ
ออกสู่ตลาดจึงเป็นอีกวิธีหนึ่งในการกระตุ้นยอดขาย
และสร้างการจดจำของยี่ห้อให้อยู่ในใจของผู้บริโภคในระยะยาว

(2) แนวโน้มอุตสาหกรรมและการแข่งขัน

เพื่อเป็นการตอบสนองความต้องการของลูกค้าที่มีการเปลี่ยนแปลงอยู่ตลอดเวลา
จึงเป็นที่คาดหมายว่าผู้ผลิตสินค้าโดยเฉพาะสินค้าอุปโภคบริโภคจะยังคงแนะนำผลิตภัณฑ์ใหม่ๆ
ออกสู่ตลาด และต้องมีเครือข่ายในการกระจายสินค้าให้แก่ผู้บริโภคอย่างทั่วถึง
ดังนั้นผู้ผลิตเหล่านี้ย่อมเห็นถึงความจำเป็นในการว่าจ้างตัวแทนจัดจำหน่ายสินค้า
เพื่อที่จะสามารถควบคุมต้นทุนในการบริหารด้านการขายและการตลาดได้ดียิ่งขึ้น เช่น
ค่านำเข้าสินค้า (Listing Fee) ในช่องทางการค้าปลีกสมัยใหม่ (Modern Trade)
ค่าใช้จ่ายในการกระจายสินค้า ค่าส่งเสริมการขาย เป็นต้น
นอกจากนี้จากกระแสการบริโภคที่ห่วงใยสุขภาพมากขึ้น ทำให้ผู้ประกอบการต้องเร่งปรับปรุงผลิตภัณฑ์
หรือพัฒนาผลิตภัณฑ์ใหม่ๆ เพื่อให้ทันกับพฤติกรรมการผู้บริโภคที่มีการเปลี่ยนแปลงอยู่ตลอดเวลา

ในอีกด้านหนึ่งของการแข่งขันนั้น ผู้ผลิตขนมขบเคี้ยวต่างๆ
อาจต้องพิจารณาปัจจัยแวดล้อมที่อาจจะส่งผลกระทบต่อการเติบโตของตลาด คือ
การที่คณะกรรมการอาหารและยา หรือ อย. ได้ออกมาตรการเข้มงวดกับสินค้าขนมขบเคี้ยวมากขึ้น
เช่น การเพิ่มมาตรการควบคุมการโฆษณาขนมในรายการเด็ก
และการห้ามแจกของแถมในภาชนะบรรจุ เป็นต้น

อย่างไรก็ตามผลิตภัณฑ์ปลาเส้นตรา “ทาโร” ภายใต้การผลิตของบริษัท พี.เอม.ฟูด จำกัด
ไม่ได้รับผลกระทบในส่วนนี้ เนื่องจากเป็นสินค้าที่ผลิตจากเนื้อปลา ให้คุณค่าทางโภชนาการ
อุดมไปด้วยโปรตีนที่มี

ประโยชน์ต่อร่างกาย
จึงเป็นสินค้าที่ตอบรับกับกระแสการบริโภคในปัจจุบันที่เน้นอาหารเพื่อสุขภาพมากขึ้น

ในตลาดอุตสาหกรรมขนมขบเคี้ยวมีการแข่งขันกันสูงและเป็นอุตสาหกรรมที่มีคู่แข่งขันจำนวนมากราย
เนื่องจากเป็นผลิตภัณฑ์ที่สามารถผลิตได้ง่ายไม่จำเป็นต้องใช้เทคโนโลยี่ที่ซับซ้อน

ตลาดขนมขบเคี้ยวในปี 2560 มีมูลค่าตลาดประมาณ 32,299 ล้านบาท (ข้อมูลจากบริษัทวิจัย :
Nielsen ณ ธันวาคม 2560) โดยมีอัตราการเติบโตอยู่ที่ประมาณร้อยละ 5.4
โดยตลาดขนมขบเคี้ยวมีการแบ่งกลุ่มและมีส่วนแบ่ง ดังนี้

  ----------------------------------- -----------------------------------
  รายการ                              ส่วนแบ่งของแต่ละกลุ่มสินค้า ( % )

  กลุ่มขนมมันฝรั่ง (Potato)                32.9

  กลุ่มขนมขึ้นรูป ( Extruded )             31.7

  กลุ่มถั่ว ( Nuts )                      13.8

  กลุ่มปลาเส้น ( Fish snack )            7.8

  กลุ่มปลาหมึก ( Cuttlefish )            5.1

  กลุ่มข้าวเกรียบกุ้ง ( Prawn cracker )     4.1

  กลุ่มข้าวกรอบ ( Rice cracker )         3.8

  กลุ่มข้าวโพด ( Popcorn )               0.8
  ----------------------------------- -----------------------------------

อัตราการเติบโตของตลาดขนมขบเคี้ยวในปี 2560 ยังมีอัตราการเติบโตอยู่ที่ร้อยละ 5.4
ซึ่งสูงกว่าปี 2559 ที่เติบโตร้อยละ 4.6 การเติบโตมาจากการที่ช่องทาง
ร้านค้าแบบดั้งเดิมมียอดเติบโตที่เป็นบวกร้อยละ 0.5 จากปีก่อนที่ติดลบอยู่ถึงร้อยละ 4.7
อันมีสาเหตุมาจากสภาพเศรษฐกิจ
เริ่มมีสัญญาณที่ดีขึ้นและจากการเพิ่มรายการส่งเสริมการขายที่มากขึ้น ทั้งรายการลด แลก แจก
แถมต่างๆ ของบริษัทต่างๆ มากยิ่งขึ้น

- ช่องทางคอนวีเนียนสโตร์ ยังคงเติบโตต่อเนื่องมีมูลค่าการเติบโตเพิ่มขึ้นที่ร้อยละ 9.2
เมื่อเทียบกับปีก่อน

- ช่องทางไฮเปอร์มาร์เก็ต / ซุปเปอร์มาร์เก็ต มีมูลค่าการเติบโตเพิ่มขึ้นที่ร้อยละ 3.8
เมื่อเทียบกับปีก่อน

- ช่องทางร้านค้าแบบดั้งเดิม มีมูลค่าการเติบโตเพิ่มขึ้นที่ร้อยละ 0.5 เมื่อเทียบกับปีก่อน

ในปัจจุบัน บริษัทพรีเมียร์ มาร์เก็ตติ้ง จำกัด (มหาชน) มีสินค้าที่จัดจำหน่ายอยู่ในกลุ่มขนมขึ้นรูป
กลุ่มปลาเส้น กลุ่มข้าวเกรียบกุ้ง และกลุ่มข้าวกรอบ โดยยอดขายรวมของบริษัทในอุตสาหกรรมนี้
จัดได้ว่าติดอันดับ 1 ใน 3 ของ บริษัท ที่มียอดจำหน่ายสูงสุด

(3) กลยุทธ์การแข่งขัน

บริษัทเป็นผู้มีประสบการณ์และความเชี่ยวชาญในการจัดจำหน่ายสินค้าอุปโภคและบริโภคมาเป็นเวลานานกว่า
40 ปี สินค้าที่บริษัทจัดจำหน่ายเป็นสินค้าที่มีชื่อเสียงและเป็นที่นิยมของตลาด
บริษัทได้ให้ความสำคัญกับภาพลักษณ์ของสินค้าที่เน้นคุณภาพและเป็นประโยชน์ต่อผู้บริโภคในราคาที่เหมาะสมคุ้มค่าที่ลูกค้าสามารถหาซื้อได้ง่าย

บริษัทมีกลยุทธ์การแข่งขันทางการตลาด ดังนี้

ด้านผลิตภัณฑ์

- เน้นประโยชน์ของผู้บริโภคที่ต้องได้รับทั้งคุณภาพ รสชาติ และคุณค่าทางโภชนาการ
โดยมีราคาเทียบ

เคียงได้กับคู่แข่งในตลาด

- ร่วมวางแผนกับผู้ผลิตในการพัฒนาและแนะนำผลิตภัณฑ์ใหม่ๆ ออกสู่ตลาดตามความเหมาะสม

โดยพิจารณาจากสภาพตลาดและความต้องการของผู้บริโภคเป็นหลัก

- ร่วมพัฒนาและช่วยเหลือสินค้าชุมชน หรือสินค้ากลุ่มโอท๊อปที่มีศักยภาพและเป็นที่ต้องการของตลาด

เพื่อช่วยพัฒนากระจายรายได้สู่ชุมชน

ด้านช่องทางการกระจายสินค้า

- เน้นการให้บริการที่ดีที่สุดแก่ลูกค้าเพื่อให้ลูกค้าเกิดความสะดวกสบายในการสั่งซื้อสินค้า
และการได้รับสินค้าอย่างรวดเร็วและตรงเวลา

- ลดความสูญเสียโอกาสในการขายของร้านค้าในกรณีที่สินค้าขาดสต็อก ด้วยการติดตามข้อมูล
วิเคราะห์และประเมินการขายอย่างใกล้ชิด เพื่อให้ร้านค้ามีสินค้าหมุนเวียนอย่างเพียงพอ

- จัดโปรแกรมพิเศษสำหรับอำนวยความสะดวกร้านค้าใหญ่ในโครงการ Platinum Customer
เพื่อให้ ลูกค้ากลุ่มนี้ได้รับความรวดเร็วในการสั่งซื้อสินค้า มีสินค้าพร้อมส่ง
วงเงินเครดิตเทอมที่เหมาะสม เป็นต้น

- จัดเตรียมสินค้าให้เพียงพอกับความต้องการของลูกค้า โดยการวางแผนการตลาดร่วมกับผู้ผลิต
รวมทั้งการวิเคราะห์และประเมินยอดขายและยอดสั่งซื้อเป็นระยะๆ

- วางแผนร่วมกับผู้ผลิตในการโฆษณา ส่งเสริมการขาย
และการจัดกิจกรรมร่วมกับร้านค้าอย่างต่อเนื่อง เพื่อสร้างความสัมพันธ์ที่ดีระหว่างบริษัท ร้านค้า
และผู้บริโภค เพื่อกระตุ้นยอดขายเป็นระยะๆ
รวมทั้งจัดให้มีรายการส่งเสริมการขายเพื่อสร้างยอดขายและฐานลูกค้าใหม่ๆ
โดยมีการติดตามและประเมินผลอย่างใกล้ชิด

- เน้นการพัฒนาคุณภาพและทักษะของพนักงานขาย รวมทั้งสร้างเครือข่าย (Network)
ของพนักงานขาย

ในการรับส่งข้อมูลกับลูกค้าอย่างมีประสิทธิภาพ
ตลอดจนการสร้างความคุ้นเคยและสัมพันธภาพที่ดีกับลูกค้า

ในส่วนของระบบการควบคุม ดูแล กระบวนการการทำงานให้มีประสิทธิภาพ ทางบริษัท
ได้มีกำหนดแนวทางการทำงานที่ชัดเจน เป็นระบบ และมีตัวชี้วัดผลการดำเนินงานในหลายๆ
ส่วนด้วยกัน อาทิเช่น

 อายุสินค้า ในร้านค้า เพื่อดูแลและควบคุมในเรื่องคุณภาพ และรสชาติสินค้า

 ความพึงพอใจของผู้บริโภคที่มีต่อสินค้า เพื่อนำมาพัฒนาและปรับปรุงให้ดียิ่งขึ้น

 จำนวนสินค้ารับคืนและสินค้าเสีย เพื่อควบคุมการขายให้มีคุณภาพ และลดค่าใช้จ่ายของบริษัท

 จำนวนชั่วโมงอบรมพนักงาน เพื่อพัฒนาคุณภาพของบุคลากร

 ขยายการทำตลาดและยอดขายในต่างประเทศ โดยเฉพาะในกกลุ่ม AEC

4) ลักษณะลูกค้าและลูกค้ากลุ่มเป้าหมาย

ปัจจุบันนี้สินค้าของบริษัทได้จัดจำหน่ายโดยตรงไปยังร้านค้ากว่า 30,000 แห่งทั่วประเทศ
ประกอบด้วย ร้านค้าขายส่งซึ่งจะทำหน้าที่กระจายสินค้าต่อไปยังร้านค้าย่อยๆ
ตลอดจนผู้บริโภคสุดท้าย และยังมีร้านค้าขายปลีก

ทั้งขนาดใหญ่และร้านค้าย่อยทั่วไป ดังนั้น บริษัทจึงได้แบ่งกลุ่มลูกค้าเป้าหมายออกเป็น 2 กลุ่มหลัก
ได้แก่ กลุ่มร้านค้า (Outlets) และผู้บริโภค (Consumers)

กลุ่มลูกค้าเป้าหมายประเภทร้านค้า ได้แก่ ร้านค้าปลีกสมัยใหม่ (Modern Trade)
ที่มีเครือข่ายสาขาครอบคลุมเกือบทุกจังหวัด และช่องทางร้านค้าแบบดั้งเดิม (Traditional
Trade)
ซึ่งมีการติดต่อซื้อขายกับบริษัทมายาวนานประกอบด้วยร้านค้าส่งขนาดกลางและขนาดใหญ่รวมทั้งร้านค้าย่อยทั่วไป

ส่วนกลุ่มลูกค้าเป้าหมายที่เป็นผู้บริโภคคนสุดท้ายนั้นจะมีความหลากหลายโดยขึ้นอยู่กับว่าจะเป็นสินค้ากลุ่มไหนเป็นหลัก
เช่นในกรณีของสินค้าขนมขบเคี้ยวก็จะมีตั้งแต่วัยเด็ก วัยรุ่น และวัยทำงาน
ในขณะที่สินค้าประเภทอาหารและของใช้ในครัวเรือนนั้นจะเน้นไปที่กลุ่มแม่บ้านและครอบครัวทันสมัย
เป็นต้น

เพื่อการเติบโตที่ยั่งยืนและมั่นคง บริษัทฯ เล็งเห็นความสำคัญของ
การสร้างความพึงพอใจสูงสุดให้กับลูกค้าทุกๆ กลุ่ม จึงได้มีการจัดทำวิจัย
สำรวจความพึงพอใจจากร้านค้า และผู้บริโภค อย่างต่อเนื่องและเป็นประจำทุกปี
พร้อมนำผลวิจัยมาเพื่อปรับปรุงและพัฒนาทั้งในด้านสินค้า กระบวนการทำงาน ฯลฯ
ให้เป็นไปตามระบบคุณภาพ ISO 9001: 2008 อย่างสม่ำเสมอ

5) การจำหน่ายและช่องทางการจำหน่าย

บริษัทจัดจำหน่ายสินค้าทั้งแบบเงินสด
และการให้เครดิตทางการค้าให้กับเครือข่ายร้านค้าตามที่ได้ระบุไว้ในหัวข้อก่อนหน้านี้ ทั้งนี้
บริษัทได้แบ่งความรับผิดชอบของทีมงานด้านการขายออกเป็น 2 ส่วน คือ ฝ่ายขายกรุงเทพฯ
และฝ่ายขายต่างจังหวัด ครอบคลุมในทุกภาคของประเทศ
โดยทีมงานขายที่มีประสบการณ์และความเชี่ยวชาญเหล่านี้จะทำหน้าที่เยี่ยมร้านค้าและติดต่อประสานงานการขายกับร้านค้าต่างๆ
ก่อนที่สินค้าจะกระจายไปสู่ผู้บริโภคอย่างทั่วถึง
ทั้งนี้บริษัทได้นำเทคโนโลยีที่ทันสมัยมาใช้สำหรับการรับคำสั่งซื้อ การตรวจสอบข้อมูล
การออกเอกสารการขาย การจัดส่งสินค้า รวมทั้งการดำเนินงานด้านต่างๆ
ให้เป็นไปอย่างมีประสิทธิภาพ

ช่องทางการจำหน่ายสินค้าของบริษัทแบ่งออกเป็น 4 ประเภท ดังนี้

(1) ร้านค้าปลีกสมัยใหม่ (Modern Trade) ประกอบด้วย ร้านค้าประเภทไฮเปอร์มาร์เก็ต
ซุปเปอร์มาร์เก็ต เช่น โลตัส บิ๊กซี ท็อปส์ และ The Mall เป็นต้น
ร้านค้าประเภทคอนวีเนียนสโตร์ และ Gas Station Store เช่น เซเว่น-อีเลฟเว่น แฟมิลี่มาร์ท
จิ๊ฟฟี่ สตาร์มาร์ท เป็นต้น และร้านค้า CASH AND CARRY อันได้แก่ แม็คโคร
โดยบริษัทจัดส่งสินค้าให้แก่ลูกค้าตามที่ตกลงกัน ซึ่งโดยส่วนใหญ่จะส่งโดยตรงไปยังศูนย์กระจายสินค้า
(Distribution Center) ของลูกค้าแต่ละรายที่อยู่ในกรุงเทพฯ และต่างจังหวัด

(2) ร้านค้าส่งและปลีกแบบดั้งเดิม (Traditional Trade)
ซึ่งประกอบด้วยร้านค้าส่งทั้งขนาดใหญ่ ขนาดกลางและร้านค้าย่อยทั่วไป
ที่กระจายตัวอยู่ทุกภูมิภาคของประเทศ
โดยพนักงานขายของบริษัทจะเข้าเยี่ยมและติดต่องานอย่างสม่ำเสมอ

(3) รถขายเงินสด (Cash Van)
เป็นการขายสินค้าให้กับร้านค้าย่อยแบบเก็บเงินสดโดยใช้หน่วยรถขนาดต่างๆ
ตามความเหมาะสมของพื้นที่
การตระเวนเยี่ยมเยียนและเสนอขายสินค้าให้กับร้านค้าย่อยเหล่านี้จะกระทำเป็นรอบๆ
อย่างสม่ำเสมอ ในปัจจุบันบริษัทมีฐานลูกค้าประเภทนี้มากกว่า 20,000 รายทั่วประเทศ

(4) ตลาดต่างประเทศ โดยการแต่งตั้งตัวแทนจัดจำหน่ายในต่างประเทศ (Local Distributor
in Overseas Markets) เพื่อทำหน้าที่นำเข้าและดำเนินงานด้านการขาย
รวมถึงการกระจายสินค้าไปสู่ร้านค้าปลีกสมัยใหม่ ร้านค้า

ปลีกแบบดั้งเดิมและร้านค้าส่งในประเทศนั้น ๆ
อีกทั้งยังร่วมมือกับบริษัทในการทำกิจกรรมทางการตลาด
โดยมุ่งเน้นธุรกิจภายใต้เครื่องหมายการค้าทาโร และคิงส์ คิทเช่น
ปัจจุบันบริษัทมีตัวแทนจัดจำหน่ายและกระจายสินค้ามากกว่า 15 ประเทศทั่วโลก

6) การจัดหาผลิตภัณฑ์

สินค้าที่บริษัทจัดจำหน่ายมีทั้งสินค้าที่ผลิตจากบริษัทในเครือ และจากผู้ผลิตภายนอก
อย่างไรก็ตามบริษัทมีนโยบายมุ่งเน้นการจัดจำหน่าย
และเป็นตัวแทนจำหน่ายสินค้าอุปโภคบริโภคที่มีคุณภาพ และมีความหลาก

หลายของประเภทสินค้า โดยบริษัทจะคัดเลือกผู้ผลิตตามความสามารถ และศักยภาพของผู้ผลิต
คุณภาพของสินค้า

ตลอดจนพิจารณานโยบายการสนับสนุนการขาย และการทำตลาด
ซึ่งผู้ผลิตสินค้าเหล่านี้มีทั้งที่ติดต่อร่วมงานกันมาเป็นระยะเวลานาน และที่เป็นคู่ค้าใหม่ๆ
ทั้งนี้บริษัทได้คำนึงถึงคุณภาพของความสัมพันธ์ในระยะยาวมากกว่าด้าน

ปริมาณของจำนวนคู่ค้า
จึงทำให้การดำเนินงานและการแก้ปัญหาได้รับการสนับสนุนจากคู่ค้าเป็นอย่างดี

ในการสั่งซื้อสินค้าจากผู้ผลิตเพื่อมาจำหน่ายต่อให้กับลูกค้านั้น
บริษัทมีการวางแผนการสั่งซื้อล่วงหน้าในปริมาณที่เหมาะสม โดยพิจารณาจากปริมาณสินค้าคงคลัง
การคาดการณ์แนวโน้มความต้องการของตลาดและรายการส่งเสริมการขายที่เกี่ยวข้อง
เพื่อจัดเตรียมสินค้าให้เพียงพอต่อการจำหน่ายในแต่ละรอบของการขาย
ลดการสูญเสียโอกาสในการขายสินค้าในกรณีสินค้ามีไม่เพียงพอ
ในขณะเดียวกันก็ต้องควบคุมปริมาณสินค้าในคลังไม่ให้มีมากจนเกินไปอันจะส่งผลให้เกิดการเสียหายจากการมีอายุสินค้าคงค้างเป็นระยะเวลาที่นานเกินไป

2.2.2 ธุรกิจผลิตและจำหน่ายผลิตภัณฑ์อาหาร

1) ลักษณะผลิตภัณฑ์

ธุรกิจผลิตและจำหน่ายผลิตภัณฑ์อาหารดำเนินการโดยบริษัทย่อยทั้ง 4 แห่ง คือ บริษัท พี.เอม.ฟูด
จำกัด (PMF) บริษัท พรีเมียร์ แคนนิ่ง อินดัสตรี้ จำกัด (PCI) บริษัท พรีเมียร์ โฟรเซ่น โพรดักส์
จำกัด (PFP) และบริษัท กรีนเนท เอสอี จำกัด (GNSE) โดยมีรายละเอียดดังนี้

(1) ผลิตภัณฑ์ปลาเส้น ปลาแผ่น และปลาอบกรอบ

ผลิตภัณฑ์ปลาเส้นและปลาแผ่นซึ่งผลิตโดย PMF
เป็นผลิตภัณฑ์ที่มีสัดส่วนยอดขายสูงสุดเมื่อเทียบกับผลิตภัณฑ์อื่นๆ ที่บริษัท พรีเมียร์ มาร์เก็ตติ้ง จำกัด
(มหาชน) จัดจำหน่าย

ผลิตภัณฑ์ปลาเส้น ปลาแผ่น และปลาอบกรอบของ PMF เป็นที่รู้จักอย่างทั่วไปในนามปลาสวรรค์ตรา
“ทาโร” เป็นสินค้าที่มีคุณภาพและมีคุณค่าทางอาหารสูง ผลิตจากเนื้อปลาบดแช่แข็ง (Surimi)
จากปลาทะเลที่ผ่าน

การคัดสรรคุณภาพเป็นอย่างดีนำมาผ่านกระบวนการผลิตพร้อมทั้งปรุงรสชาติในลักษณะต่างๆ กัน
ได้แก่ รสดั้งเดิม รสเข้มข้น รสบาร์บีคิว รสซูเปอร์แซบ รสสโมคกี้ แซลมอน รสบาร์บีคิว&กิมจิ
เป็นต้น ภายใต้ชื่อตราสินค้าต่างๆ กัน เช่น ทาโรอบกรอบ
ทาโรจัดเป็นสินค้าที่มีปริมาณไขมันต่ำและเพื่อสุขภาพอย่างแท้จริง
สามารถรับประทานได้ในทุกโอกาสทั้งเด็ก วัยรุ่น และผู้ใหญ่
และด้วยคุณภาพของสินค้าที่มีชื่อเสียงมาช้านาน จึงทำให้ผลิตภัณฑ์ปลาเส้น

“ตราทาโร” สามารถครองส่วนแบ่งการตลาดเป็นอันดับหนึ่งของขนมขบเคี้ยวประเภท Fish Snack
มาอย่างต่อเนื่อง

สินค้าทุกตัวได้ผ่านการผลิตภายใต้มาตรฐานคุณภาพที่มีความปลอดภัยต่อการบริโภค
มีกระบวนการตรวจสอบคุณภาพและความสะอาดทุกขั้นตอน โดย PMF
ได้รับการรับรองมาตรฐานคุณภาพต่างๆ ดังต่อไปนี้ 0

- ISO 9001:2008 ใบรับรองมาตรฐานระบบการจัดการด้านคุณภาพจาก SGS (Thailand)
Limited
ซึ่งเป็นระบบมาตรฐานสากลที่จะทำให้มั่นใจได้ว่าคุณภาพของทุกผลิตภัณฑ์มีความสม่ำเสมอและมีมาตรฐานเดียวกัน

- ISO 22000:2005 ใบรับรองมาตรฐานระบบการจัดการด้านความปลอดภัยของอาหาร (Food
Safety) จาก SGS (Thailand) Limited
ซึ่งเป็นระบบที่ได้รับการพัฒนาขึ้นโดยผู้เชี่ยวชาญจากอุตสาหกรรมอาหารตัวแทนขององค์กรระหว่างประเทศ
เพื่อให้เกิดความมั่นใจว่า ทุกผลิตภัณฑ์มีความปลอดภัยต่อการบริโภค

- ISO 14001:2004 ใบรับรองมาตรฐานระบบการจัดการด้านสิ่งแวดล้อมจาก SGS (Thailand)
Limited ซึ่งเป็นระบบที่ยอมรับอย่างแพร่หลายในระดับนานาชาติ
และบริษัทมีนโยบายในการรักษาสภาพแวดล้อมทั้งภายในชุมชนอันเป็นที่ตั้งบริษัท
และสภาพแวดล้อมโดยทั่วไปอย่างชัดเจนและเป็นรูปธรรม

- Hazard Analysis Critical Control Point (HACCP) จากกรมประมง
กระทรวงเกษตรและสหกรณ์ และจาก SGS /ACFS Thailand
โดยเป็นการรับรองระบบที่เน้นถึงความปลอดภัยของผู้บริโภคเป็นสำคัญ
ซึ่งได้วิเคราะห์ถึงจุดอันตรายและจุดวิกฤติที่ต้องควบคุม
ตลอดจนกำหนดวิธีการป้องกันและแก้ไขในจุดวิกฤตินั้นๆ
เพื่อให้มีความปลอดภัยและได้มาตรฐานตามหลักสากล

- Good Manufacturing Practices (GMP) จากกรมประมง กระทรวงเกษตรและสหกรณ์
และจาก SGS /ACFS Thailand โดยถือว่าเป็นบริษัทที่มีการควบคุมทางชีวอนามัยที่ดีในการผลิต

- หนังสือรับรอง Thailand’s Brand เพื่อรับรองการเป็นผลิตภัณฑ์ส่งออกที่มีคุณภาพสูง

- หนังสือรับรองการอนุญาตให้ใช้เครื่องหมาย “ฮาลาล”
จากสำนักคณะกรรมการกลางอิสลามแห่งประเทศไทย
เพื่อรับรองว่าบริษัทได้ดำเนินการตามกรรมวิธีอย่างถูกต้องตามหลักการศาสนาอิสลาม

- ห้องปฏิบัติการเคมีและห้องปฏิบัติการจุลชีววิทยา ของบริษัท พี.เอม.ฟูด
ได้รับการรับรองมาตรฐาน GLP (Good Lab Practice) ภายใต้การรับรองโดยกรมประมง
ซึ่งมาตรฐาน GLP
แสดงถึงบริษัทที่มีแนวทางปฏิบัติที่ดีของห้องปฏิบัติการที่มีการวางแผนและกิจกรรมการทำงานอย่างเป็นระบบ
ทำให้มั่นใจได้ว่าผลวิเคราะห์จากห้องปฏิบัติการดังกล่าวเป็นที่น่าเชื่อถือ สามารถตรวจสอบได้

- มาตรฐานอุตสาหกรรมสีเขียว (Green Industry) ระดับ 3 จากกระทรวงอุตสาหกรรม
ว่าด้วยการบริหารจัดการสิ่งแวดล้อมอย่างเป็นระบบ มีการติดตามประเมินผล
และทบทวนเพื่อการพัฒนาอย่างต่อเนื่อง

นอกจากนี้ PMF ยังได้นำเอาระบบการบริหาร Supply Chain มาใช้ เริ่มตั้งแต่ผู้ผลิตวัตถุดิบ
มาถึงกระบวนการผลิต กระบวนการโลจิสติกส์ รวมทั้งกระบวนการขายและการตลาด
โดยมีเป้าหมายทางธุรกิจคือผลิตภัณฑ์ปลาสวรรค์ทาโรที่มีอยู่ในตลาดต้องสดใหม่ และรสชาติถูกปาก
อร่อยถูกใจทุกครั้งที่รับประทาน

(2) ผลิตภัณฑ์ปลาทูน่าและผลิตภัณฑ์อาหารทะเลสำเร็จรูป

นอกจากผลิตภัณฑ์ปลาทูน่าจะเป็นผลิตภัณฑ์หลักของ PCI
ที่ใช้ปลาทูน่าเป็นวัตถุดิบหลักในการผลิตผลิตภัณฑ์ปลาทูน่าสำเร็จรูปและผลิตภัณฑ์ปลาทูน่าที่เป็นอาหารสัตว์เลี้ยง
(Pet Food) แล้ว ปัจจุบัน PCI
ยังผลิตผลิตภัณฑ์อาหารทะเลสำเร็จรูปสำหรับอาหารคนและอาหารสัตว์เลี้ยงอีกด้วย
ซึ่งผลิตภัณฑ์ทั้งหมดส่งไปจำหน่ายทั้งในและต่างประเทศ โดยมุ่งเน้นไปยังตลาด เอเชีย ยุโรป
อเมริกา ออสเตรเลีย และ ตะวันออกกลาง เป็นต้น โดยมีความหลากหลายของสินค้า
ทั้งชนิดที่บรรจุในถุงอลูมิเนียม (Aluminum Pouch) และกระป๋อง ที่ขนาดบรรจุต่างๆ

อย่างไรก็ตามที่ผ่านมา บริษัทยังคงให้ความสำคัญในการพัฒนาสินค้า
และการนำเทคโนโลยีมาใช้ในการผลิตเพื่อเพิ่มศักยภาพในการแข่งขันโดยเทคโนโลยีดังกล่าวจะช่วยลดเวลาในการฆ่าเชื้อลงจากกรรมวิธีการผลิตแบบ

ดั้งเดิม และยังส่งผลดีต่อคุณค่าทางอาหารของสินค้า
โดยยังคงมีความปลอดภัยเหมือนเดิมแต่ช่วยลดภาวะโลกร้อน

จากการใช้พลังงานให้น้อยลง
และเพื่อตอบสนองต่อกระแสความต้องการสินค้าที่มีความห่วงใยและเป็นมิตรกับสิ่งแวดล้อมในปัจจุบัน
นอกจากนี้บริษัทยังคงให้ความสำคัญกับระบบคุณภาพ
มีการควบคุมและตรวจสอบคุณภาพอย่างเข้มงวดทุกขั้นตอนการผลิตและสามารถตรวจสอบย้อนกลับได้
(Traceability) โดยได้รับการรับรองมาตรฐานหรือข้อกำหนดในระดับสากลที่หลากหลาย

ระบบคุณภาพที่บริษัท PCI ได้รับมีดังนี้ 0

- ISO 9001:2015 รับรองมาตรฐานระบบการจัดการด้านคุณภาพจาก Intertek Industry
and Certification Services (Thailand) Limited
เป็นระบบมาตรฐานสากลที่ใช้ในการประกันคุณภาพและการบริหารกระบวนการต่างๆ
ที่จะทำให้มั่นใจได้ว่าคุณภาพของทุกผลิตภัณฑ์มีความเป็นมาตรฐานเดียวกัน

- ISO 14001:2015 เป็นระบบการจัดการด้านสิ่งแวดล้อม บริษัทฯร่วมกับสถาบันอาหาร
กระทรวงอุตสาหกรรม เพื่อเพิ่มศักยภาพการผลิตและเป็นมิตรกับสิ่งแวดล้อม
โดยได้รับการรับรองระบบจาก TUV-SUD

- มาตรฐาน BRC ได้รับการรับรองจากสถาบัน SAI Global Assurance Services Limited
เป็นระบบมาตรฐานที่มีการรับรองความปลอดภัยของอาหารตามมาตรฐานยุโรป (Global
standard for food safety : Issue 7)
ที่เน้นเรื่องการวิเคราะห์อันตรายจากอาหารที่เสี่ยงต่อการปลอมแปลง ระบบ HACCP & GMP ของ
Supplier

- Hazard Analysis Critical Control Point (HACCP) จากกรมประมงและกรมปศุสัตว์
กระทรวงเกษตรและสหกรณ์ สำหรับผลิตภัณฑ์ปลาทูน่า, อาหารทะเลสำเร็จรูป
ส่วนผลิตภัณฑ์ปลาทูน่าที่เป็นอาหารสัตว์เลี้ยง
โดยเป็นการรับรองระบบที่เน้นถึงความปลอดภัยของผู้บริโภคเป็นสำคัญ
ซึ่งได้วิเคราะห์ถึงจุดอันตรายและจุดวิกฤติที่ต้องควบคุม
ตลอดจนกำหนดวิธีการป้องกันและแก้ไขในจุดวิกฤตินั้นๆ
รวมถึงการเฝ้าติดตามจุดวิกฤตเพื่อให้มีความปลอดภัยและได้มาตรฐานตามหลักสากล

- คู่มือ HACCP Edition 4 ผลิตภัณฑ์ปลาทูน่าสำเร็จรูป ที่ให้การรับรองจากหน่วยงาน USFDA
โดยเป็นการรับรองระบบที่เน้นถึงความปลอดภัยของผู้บริโภคเป็นสำคัญ
ซึ่งได้วิเคราะห์ถึงจุดอันตรายและจุดวิกฤติที่ต้องควบคุม
ตลอดจนกำหนดวิธีการป้องกันและแก้ไขในจุดวิกฤตินั้นๆ
รวมถึงการเฝ้าติดตามจุดวิกฤตเพื่อให้มีความปลอดภัยและได้มาตรฐานของประเทศสหรัฐอเมริกา

- Good Manufacturing Practices (GMP) จากกรมประมง กระทรวงเกษตรและสหกรณ์
สำหรับผลิตภัณฑ์ปลาทูน่า อาหารทะเลสำเร็จรูปจากกรมปศุสัตว์ กระทรวงเกษตรและสหกรณ์
สำหรับผลิตภัณฑ์ที่เป็นอาหารสัตว์

เลี้ยง โดยถือว่าเป็นบริษัทมีการควบคุมสุขลักษณะการผลิตที่ดี
และการควบคุมสุขลักษณะส่วนบุคคลของพนักงานที่ดี

- ฮาลาล (Halal) จากคณะกรรมการอิสลามกลางแห่งประเทศไทย
เพื่อรับรองว่าบริษัทได้ดำเนินการผลิตอย่างถูกต้องตามหลักการศาสนาอิสลาม

- TQM System (Total Quality Management System) จาก JICA ประเทศญี่ปุ่น
ที่เกี่ยวกับการบริหารจัดการที่มุ่งเน้นด้านคุณภาพ มีการติดตาม, การประเมินผล,
การปรับปรุงกระบวนการ และที่สำคัญทุกคนในบริษัทมีส่วนร่วมเพื่อการพัฒนาอย่างต่อเนื่อง

- ISO 26000:2010 (CSR) เป็นระบบมาตรฐานที่ลูกค้า Seven & i HLDGS ประเทศญี่ปุ่น
โดยลูกค้าจะเป็นผู้คัดเลือก Third Party ในการเข้าตรวจโรงงานเอง
รับรองระบบโดยการตรวจตามมาตรฐานซึ่งครอบคลุมทั้งด้านการจัดการแรงงาน
ความปลอดภัยในการทำงาน การจัดการด้านสิ่งแวดล้อม และการประกันความปลอดภัยของผลิตภัณฑ์

- มาตรฐานอุตสาหกรรมสีเขียว (Green Industry) ระดับ 3 จากกระทรวงอุตสาหกรรม
ว่าด้วยการบริหารจัดการสิ่งแวดล้อมอย่างเป็นระบบ มีการติดตามประเมินผล
และทบทวนเพื่อการพัฒนาอย่างต่อเนื่อง

จากที่ PCI มีระบบคุณภาพต่างๆ เหล่านี้ จะทำให้ลูกค้า ผู้มีส่วนได้เสีย
มีความมั่นใจในด้านคุณภาพและความปลอดภัยด้านสินค้าอาหารของบริษัท
และเป็นแนวทางในการสร้างยอดขายและลูกค้ารายใหม่ๆ ต่อไปในอนาคต

- มาตรฐาน CSR –DIW จากกรมโรงงานกระทรวงอุตสาหกรรม
ซึ่งเป็นโครงการที่ส่งเสริมให้แต่ละโรงงานมีความรับผิดชอบต่อสังคมและชุมชนอย่างยั่งยืน

- Good Labour Practices :GLP จากกรมสวัสดิการและคุ้มครองแรงงาน
เพื่อแสดงว่าได้นำแนวปฎิบัติการใช้แรงงานที่ดี มาใช้ภายในบริษัท ฯ

- Earth Island Institute Dolphin –Safe International Monitoring Program
จาก Earth Island Institute International Marine Mammal Project

สิทธิประโยชน์จากการได้รับการส่งเสริมการลงทุน

บริษัท พรีเมียร์ แคนนิ่ง อินดัสตรี้ จำกัด
ได้รับสิทธิประโยชน์จากการส่งเสริมการลงทุนในกิจการผลิตอาหารทะเลบรรจุภาชนะผนึก
อาหารพร้อมรับประทานบรรจุภาชนะผนึก อาหารสัตว์เลี้ยงบรรจุภาชนะผนึก ประเภท 1.11
กิจการผลิตหรือถนอมอาหารหรือสิ่งปรุงแต่งอาหารโดยใช้เทคโนโลยีที่ทันสมัย

สิทธิและประโยชน์ที่ได้มีดังนี้

- ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้
ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการส่งเสริมการลงทุนพิจารณาเห็นสมควร
โดยคนต่างด้าวซึ่งเป็นช่างฝีมือหรือผู้ชำนาญการดังกล่าว
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการส่งเสริมการลงทุนให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

- ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

- ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
มีกำหนดเวลา 8 ปี นับแต่วันที่เริ่มมีรายได้จากการประกอบกิจการนั้น
ภาษีเงินได้นิติบุคคลที่ได้รับการยกเว้นมีมูลค่าไม่เกิน 67,870,000 บาท
ทั้งนี้จะปรับเปลี่ยนตามจำนวนเงินลงทุน
โดยไม่รวมค่าที่ดินและทุนหมุนเวียนที่แท้จริงในวันเปิดดำเนินการตามโครงการที่ได้รับการส่งเสริม

-
ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิต
เพื่อการส่งออกเป็นระยะเวลา 1 ปีนับแต่วันนำเข้าครั้งแรก

-
ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
1 ปีนับแต่วันนำเข้าครั้งแรก

(3) ซอสมะเขือเทศ ซอสพริก

ผลิตโดย PCI ภายใต้เครื่องหมายการค้า “คิงส์ คิทเช่น”(King’s Kitchen) หรือใช้ชื่อย่อว่า
“KK” ประกอบด้วยสินค้าซอสมะเขือเทศที่มีรสชาติกลมกล่อม ผลิตจากมะเขือเทศสดตามธรรมชาติ
ซอสพริกสูตรเผ็ดกำลังดีบรรจุในภาชนะรูปแบบต่างๆ ทั้งชนิดอยู่ในขวดแก้ว และแกลลอน
อีกทั้งยังมีขนาดต่างๆ กัน คือ 300 กรัม 600 กรัม และขนาด 3 กิโลกรัม ผลิตภัณฑ์ซอสของ PCI
ได้รับการรับรองและอนุญาตให้ใช้เครื่องหมาย “ฮาลาล”
จากสำนักคณะกรรมการกลางอิสลามแห่งประเทศไทย
เพื่อรับรองว่าบริษัทได้ดำเนินการผลิตสินค้าตามกรรมวิธีอย่างถูกต้องตามหลักการศาสนาอิสลาม
ปัจจุบันสินค้า KK มีวางจำหน่ายทั่วประเทศและยังมีการส่งออกไปขายยังประเทศใกล้เคียง

(4) สินค้าหอยลายปรุงรส และหอยลายสมุนไพรบรรจุกระป๋อง

ผลิตโดย PCI ภายใต้เครื่องหมายการค้า “คิงส์ คิทเช่น” (King’s Kitchen) หรือใช้ชื่อย่อว่า
“KK” ผลิตภัณฑ์

นี้ ได้รับการรับรองและอนุญาตให้ใช้เครื่องหมาย “ฮาลาล”
จากสำนักคณะกรรมการกลางอิสลามแห่งประเทศไทย

ปัจจุบันมอบหมายให้บริษัท พรีเมียร์ มาร์เก็ตติ้ง จำกัด (มหาชน) เป็นผู้จัดจำหน่าย

(5) ผลิตภัณฑ์อาหารสำเร็จรูปแช่แข็ง

ผลิตภัณฑ์อาหารสำเร็จรูปแช่แข็งที่ผลิตโดยบริษัท PFP นั้น
เป็นผลิตภัณฑ์ที่ได้จากการนำวัตถุดิบในการประกอบอาหารต่างๆ เช่น อาหารทะเล และเห็ด เป็นต้น
มาผ่านขั้นตอนการแปรรูป และปรุงรสต่างๆ ตามความต้องการของลูกค้า
เพื่อให้กลายเป็นสินค้าที่เพิ่มคุณค่า (VAP: Value Added Products)
จากนั้นจะนำผลิตภัณฑ์สำเร็จรูปเหล่านี้มาเก็บโดยการแช่เยือกแข็ง
ทั้งนี้เพื่อสามารถเก็บได้นานและยังคงคุณค่าของรสชาติอาหารให้คงสภาพเดิมได้

(6) ผลิตภัณฑ์กาแฟอินทรีย์รักษาป่า

เป็นผลิตภัณฑ์กาแฟอินทรีย์ สายพันธุ์อาราบิก้าโดยมีการส่งเสริม และกำกับดูแลตั้งแต่ขั้นตอนการปลูก
การแปรรูป และการคั่วเพื่อให้เป็นไปตามมาตรฐานเกษตรอินทรีย์ทั้งในประเทศ และระดับสากล
โดยบริษัทย่อย กรีนเนท เอสอี และหลังจากนั้นทางบริษัท พีเอ็ม เอสอี
ซึ่งเป็นผู้จัดจำหน่ายทั้งในและต่างประเทศนั้น
ได้ทำหน้าที่ด้านการกระจายสินค้ากาแฟอินทรีย์ในรูปแบบ กาแฟสาร กาแฟเมล็ดคั่ว
ซึ่งสินค้ากาแฟเหล่านี้จะมีทั้งการสั่งผลิตตามจำนวน (OEM) และ ผลิตภายใต้ตราสินค้ามีวนา

2) การตลาดและการแข่งขัน

(1) สภาวะการแข่งขันในอุตสาหกรรม

ข้อมูลจากสมาคมผู้ผลิตอาหารสำเร็จรูป
พบว่าบริษัทผู้ผลิตปลาทูน่ากระป๋องในประเทศไทยมีจำนวนรวมกันทั้งสิ้น 31 บริษัท
ประกอบด้วยผู้ผลิตที่มีโรงงานทั้งขนาดใหญ่ ขนาดกลาง และขนาดเล็ก
กระจายอยู่ตามพื้นที่ทั่วประเทศ แต่เมื่อพิจารณาถึงผู้ประกอบการรายใหญ่แล้ว จะมีผู้ผลิตรายใหญ่ 2
กลุ่ม คือ กลุ่มบริษัท ไทยยูเนี่ยน โฟรเซ่นโปรดักส์ จำกัด (มหาชน) และกลุ่มซี แวลู
ซึ่งทั้งสองกลุ่มมีโรงงานในเครือรวมกันมากกว่า 7 โรงงาน
และมีกำลังการผลิตรวมกันคิดเป็นสัดส่วนถึงร้อยละ 70 หรือกว่า 2 ใน 3
ของกำลังการผลิตในภาพรวมของประเทศ
ทำให้ผู้ผลิตรายใหญ่มีข้อได้เปรียบในการแข่งขันจากการที่มีต้นทุนการผลิตที่ต่ำกว่า

แนวโน้มการแข่งขันในอนาคตคาดว่าผู้ประกอบการรายเล็กคงได้รับผลกระทบเนื่องจากผู้ประกอบการรายใหญ่มีอำนาจในการต่อรองสูงทั้งด้านราคาวัตถุดิบ
และด้านราคาขาย ดังนั้นผู้ประกอบการที่มีขนาดเล็กกว่าจึงต้องมุ่งไปในด้านของคุณภาพและ
ความปลอดภัยด้านอาหาร (Food Safety) โดยอาจเน้นชนิดสินค้าเฉพาะมากขึ้น
รวมทั้งผลิตสินค้าที่เป็นมิตรกับสิ่งแวดล้อม
เพื่อให้สามารถดำเนินงานภายใต้สภาวะการแข่งขันที่รุนแรงขึ้นในอนาคต

(2) กลยุทธ์การแข่งขัน

1) ให้ความสำคัญกับการรักษามาตรฐานในด้านต่างๆ เพื่อให้มีคุณภาพสินค้าที่ดี
และเป็นมิตรกับสิ่งแวดล้อม โดยเริ่มตั้งแต่กระบวนการการจัดหาวัตถุดิบ
ที่มีแนวคิดในการแบบรักษาทรัพยากรทางทะล เพื่อให้เกิดความยั่งยืน
การบริหารจัดการการผลิตที่ยึดหลักความปลอดภัยด้านอาหาร (Food Safety)
การจัดเก็บและการขนส่ง ไปจนถึงระบบการตรวจสอบย้อนกลับ (Traceability System)

2) พัฒนาผลิตภัณฑ์ใหม่ (R&D) โดยใช้วัตถุดิบที่เป็น Farming จากภายในประเทศและหาง่าย,
มีการปรับเปลี่ยนสูตรการผลิต โดยการยินยอมจากลูกค้า เช่น วัตถุดิบไก่, โค, ผัก หรือปลาน้ำจืด
ทดแทนปลาทูน่า เพื่อลดความเสี่ยงการทำประมงผิดกฎหมาย, การประมงที่ขาดการรายงาน
และการประมงที่ขาดการควบคุม (IUU Fishing : IIIegal Unreported and
Unregulated Fishing)

3) ผลิตสินค้าภายใต้กระบวนการผลิตที่ได้มาตรฐาน
และผ่านการรับรองตามมาตรฐานการผลิตในระดับสากลไม่ว่าจะเป็นมาตรฐาน GMP, HACCP,
รวมทั้งคุณภาพมาตรฐาน ISO, BRC ซึ่งจะทำให้เป็นที่ยอมรับจากลูกค้าในต่างประเทศ
ตลอดจนการผลิตสินค้าที่ถูกต้องตามหลักของแต่ละศาสนาอีกด้วย

4) มีการวางแผนร่วมกันกับคู่ค้า
ทำให้สามารถส่งสินค้าได้อย่างสม่ำเสมอและเป็นไปตามความต้องการของลูกค้า

5) สร้างความไว้วางใจให้กับคู่ค้าด้วยคุณภาพสินค้า การบริการที่ดี
และการแก้ปัญหาอย่างตรงไปตรงมา

6) รักษาความสัมพันธ์ที่ดีกับผู้ขาย (Suppliers) เพื่อสร้างพันธมิตรทางธุรกิจ (Business
Alliances) ให้ยั่งยืน

(3) ลักษณะลูกค้าและลูกค้ากลุ่มเป้าหมาย

PMF ผู้ผลิตปลาสวรรค์ “ตราทาโร” และ “ทาโร อบกรอบ” จำหน่ายในประเทศผ่านบริษัท
พรีเมียร์ มาร์เก็ตติ้ง จำกัด (มหาชน)
ที่ทำหน้าที่กระจายสินค้าผ่านร้านค้าในช่องทางค้าส่งและค้าปลีกดั้งเดิม
รวมทั้งช่องทางค้าปลีกสมัยใหม่ โดยลักษณะลูกค้า (Consumers)
กลุ่มเป้าหมายหลักเป็นไปตามที่ได้ระบุไว้ก่อนหน้านี้ คือ มีตั้งแต่ วัยเด็ก วัยรุ่นและวัยทำงาน
ส่วนลูกค้า (Consumers) ในต่างประเทศนั้น จะขึ้นอยู่กับตลาดในแต่ละแห่ง

PCI เป็นผู้ผลิตสินค้าปลาทูน่าเพื่อการส่งออกทั้งหมด
โดยเป็นการผลิตตามคำสั่งซื้อของลูกค้าแต่ละราย และมีตลาดหลักอยู่ที่ประเทศญี่ปุ่น
รวมทั้งลูกค้าในกลุ่มประเทศยุโรป อเมริกา ออสเตรเลีย และจากประเทศตะวันออกกลางด้วย
สำหรับผลิตภัณฑ์ซอสมะเขือเทศ ซอสพริก และซอสปรุงสำเร็จสูตรพริกไทยดำและสูตรสาหร่าย
รวมถึงสินค้าหอยลายปรุงรส และหอยลายสมุนไพร บรรจุกระป๋อง ตรา“คิงส์ คิทเช่น” (King’s
Kitchen) นั้น จะจำหน่ายผ่านบริษัท พรีเมียร์ มาร์เก็ตติ้ง จำกัด (มหาชน)
ทั้งในประเทศและประเทศใกล้เคียง โดยมีแม่บ้านเป็นกลุ่มเป้าหมายหลักและลูกค้าประเภทสถาบัน
เช่นร้านอาหาร ภัตตาคารและโรงแรม
ที่นำสินค้าเหล่านี้ไปใช้เป็นส่วนประกอบของการปรุงอาหารและมีไว้บริการลูกค้าของตนเอง

PFP สินค้าอาหารสำเร็จรูปแช่แข็งพร้อมใช้และพร้อมรับประทานที่ผลิตจากโรงงาน PFP
นั้นจะเป็นลูกค้าในประเทศเป็นหลัก อันได้แก่ เครือข่ายฟาสฟู้ดส์ขนาดใหญ่ และซูปเปอร์มาร์เก็ต
เป็นต้น

PMSE เป็นผู้จำหน่ายและทำการตลาดผลิตภัณฑ์กาแฟอินทรีย์รักษาป่า
โดยมีช่องทางจัดจำหน่ายตามประเภทของผลิตภัณฑ์ดังนี้คือ กาแฟอินทรีย์ประเภทกาแฟสาร
และกาแฟอินทรีย์เมล็ดคั่วแบบสั่งผลิตมีจำนวน (OEM) จะจัดจำหน่ายผ่านช่องทาง B2B
เป็นหลักอันได้แก่ โรงคั่วกาแฟ ร้านอาหาร
และร้านกาแฟที่มีหลายสาขาและต้องการสั่งผลิตในตราสินค้าของตนเอง
ในด้านกาแฟอินทรีย์ประเภทเมล็ดคั่วภายใต้ตราสินค้ามีวนา มีช่องทางจัดจำหน่ายในกลุ่มลูกค้า B2B
อันได้แก่ลูกค้าประเภท HoReCa (Hotel, Restaurant, and Catering) และ B2C ผ่าน
ร้านค้าปลีกประเภทร้านกรีน
รวมถึงช่องทางจัดจำหน่ายออนไลน์ในประเทศผ่านทางเวปไซต์ของมีวนา

3) การจำหน่ายและช่องทางการจำหน่าย

ปลาสวรรค์ตรา “ทาโร” “ทาโร อบกรอบ” และผลิตภัณฑ์ซอสตรา “คิงส์ คิทเช่น” (King’s
Kitchen)

ทั้งปลาสวรรค์ตรา “ทาโร” “ทาโร อบกรอบ” ภายใต้การผลิตจากโรงงาน PMF
และซอสมะเขือเทศ ซอสพริก และซอสปรุงสำเร็จ ตรา “คิงส์ คิทเช่น” (King’s Kitchen)
ภายใต้การผลิตจากโรงงาน PCI นั้นเป็นการผลิตเพื่อจำหน่ายในประเทศเป็นหลัก
ส่วนการขายนั้นจะผ่านบริษัท พรีเมียร์ มาร์เก็ตติ้ง จำกัด (มหาชน)
ซึ่งเป็นผู้ทำหน้าที่กระจายสินค้าผ่านร้านค้าประเภทต่างๆ ทั้งช่องทางค้าปลีกสมัยใหม่ (Modern
Trade) ช่องทางร้านค้าแบบดั้งเดิม (Traditional Trade) และรถขายเงินสด (Cash Van)

ผลิตภัณฑ์ปลาทูน่าและผลิตภัณฑ์อาหารทะเลสำเร็จรูป

การจำหน่ายสินค้าปลาทูน่าและผลิตภัณฑ์อาหารทะเลสำเร็จรูปนั้น มีทั้งการขายไปถึงลูกค้าโดยตรง
และการขายผ่านตัวแทนการค้า หรือ Trading Firms ทั้งในและต่างประเทศ
โดยทีมงานด้านการตลาดของ PCI เอง และได้แบ่งช่องทางการจัดจำหน่ายสินค้าออกเป็น 3
ประเภทดังนี้

(1) จำหน่ายตรงให้กับกลุ่มลูกค้าที่คัดเลือกมาเป็นพันธมิตร มีความใกล้ชิดในการติดต่อค้าขายกันเป็น

เวลานานดังนั้น จึงมีความร่วมมือในการศึกษาและผลิตสินค้าให้ตรงกับความต้องการของตลาด

(2) จำหน่ายผ่านบริษัทตัวแทนการค้า หรือ Trading Firm ต่างๆ
    ซึ่งเป็นตัวแทนการค้าที่นำสินค้าไปจำหน่าย

ต่อยังห้างสรรพสินค้า คอนวีเนียนสโตร์ และร้านอาหาร เป็นต้น

(3) จำหน่ายตรงไปยังผู้ซื้อโดยไม่ผ่านตัวแทนการค้า
    และเจาะกลุ่มคู่ค้าที่ให้ความห่วงใยต่อสังคมและ

สิ่งแวดล้อม

ผลิตภัณฑ์อาหารสำเร็จรูปแช่แข็ง

ผลิตภัณฑ์อาหารสำเร็จรูปแช่แข็งที่ผลิตจากโรงงานของ PFP นั้น
จะจัดจำหน่ายตรงไปยังลูกค้าประเภทเครือข่ายฟาสฟู้ดขนาดใหญ่ โดยทีมงานการตลาดของ PFP
เอง

4) การจัดหาวัตถุดิบ

PMF

วัตถุดิบที่สำคัญและเป็นต้นทุนหลักในการผลิตปลาสวรรค์ ทาโร คือ เนื้อปลาบดแช่แข็ง (Surimi)
ซึ่งแปรรูปมาจากปลาไล้กอ ซึ่งเป็นปลาที่มีเนื้อขาวนุ่ม
ไม่ยุ่ยมีกลิ่นคาวน้อยมากและเป็นปลาที่จับได้ในน่านน้ำของประเทศไทยและประเทศใกล้เคียงโดยจัดหาเนื้อปลาบดแช่แข็งจากโรงงานผู้ผลิต

หลายรายทั้งภายในประเทศและต่างประเทศ

ปัจจุบันการผลิตซูริมิในประเทศไทยเผชิญปัญหาราคาปลาที่ใช้เป็นวัตถุดิบมีแนวโน้มเพิ่มขึ้น
จากการขาดแคลนวัตถุดิบ เนื่องจากเรือประมงออกจับปลาน้อยลง
อันเป็นผลมาจากการจัดระเบียบการทำประมง และการสร้าง

ความยั่งยืนในการทำประมงภายในประเทศไทย

PMF ได้ลดความเสี่ยงของการขาดแคลนวัตถุดิบภายในประเทศ
โดยการจัดหาแหล่งวัตถุดิบจากต่างประเทศเพิ่มมากขึ้นจากแหล่งที่น่าเชื่อถือ ภายในภูมิภาคอาเซียน
ซึ่งผู้ขายจะต้องปฏิบัติตามข้อตกลงในการซื้อขายอย่างเคร่งครัด ซึ่งการสั่งซื้อจะทำล่วงหน้า
รวมทั้งกำหนดจำนวน ราคา แผนการส่งมอบเป็นเดือนๆ ไป

เนื่องจากเนื้อปลาบดแช่แข็ง (Surimi) เป็นวัตถุดิบหลักในการผลิตปลาสวรรค์ ทาโร ดังนั้น PMF
จึงได้ให้ความสำคัญในการคัดเลือกและควบคุมคุณภาพวัตถุดิบอย่างเข้มงวด โดยมีการดำเนินการดังนี้

1. ส่งผู้เชี่ยวชาญไปร่วมทดสอบคุณภาพของวัตถุดิบที่โรงงานของผู้ส่งมอบรายใหม่ จนมั่นใจในคุณภาพ
จึง

จะดำเนินการสั่งซื้อวัตถุดิบเข้ามาใช้งาน

2. เมื่อวัตถุดิบส่งถึงโรงงาน จะมีการตรวจสอบคุณภาพก่อนการใช้งาน (Incoming
inspection) โดยตรวจ

สอบทั้งในด้านกายภาพ เคมี และจุลชีววิทยา ตามความถี่และจำนวนการสุ่มตรวจสอบที่ได้กำหนดไว้

3. ผลิตภัณฑ์ในระหว่างกระบวนการผลิต จะถูกตรวจสอบ
โดยกระบวนการประเมินคุณภาพทางประสาท

สัมผัส (Sensory Test) เพื่อให้มั่นใจว่าผลิตภัณฑ์มีเนื้อสัมผัส สี กลิ่น
และรสชาติเป็นไปตามที่กำหนด

4. การประเมินโรงงานผู้ส่งมอบ Surimi โดยทีมผู้ตรวจประเมินคุณภาพจากทาง PMF
และจากหน่วยงาน

ผู้ตรวจประเมินที่ได้มาตรฐานจากภายนอก อย่างน้อยปีละ 2 ครั้ง

จากการจัดการข้างต้น บริษัทไม่เคยพบปัญหาการขาดแคลนวัตถุดิบ
และปัญหาด้านคุณภาพของวัตถุดิบที่ส่งผลกระทบต่อการผลิตแต่อย่างใด อย่างไรก็ตาม
ราคาจำหน่ายเนื้อปลาบดแช่แข็งจะมีความผันผวนและเปลี่ยนแปลงเพิ่มขึ้นในบางช่วงหรือบางฤดูกาล
ขึ้นอยู่กับปริมาณปลาที่จับได้ในช่วงนั้นๆ ดังนั้นทาง PMF ยังได้สรรหาแหล่งวัตถุดิบไปยังภูมิภาคอื่นๆ
เพิ่มเติมอีกด้วย เช่น ทวีปอเมริกา
โดยมีคัดเลือกประเภทของปลาที่มีคุณภาพเป็นไปตามมาตรฐานที่กำหนด เตรียมเอาไว้ล่วงหน้า
ซึ่งสามารถนำมาใช้งานได้ทันทีในกรณีเกิดการขาดแคลนขึ้นในอนาคต

นอกจากเนื้อปลาบดแช่แข็งแล้ว บรรจุภัณฑ์นับเป็นวัตถุดิบหลักอีกชนิดหนึ่งซึ่ง PMF
ได้วางนโยบายไว้คล้ายกัน โดยจัดซื้อจากโรงงานผู้ผลิตบรรจุภัณฑ์ในประเทศหลายราย ตามขนาด
และรูปแบบที่ต้องการ ทำให้สามารถควบคุมต้นทุนให้อยู่ในระดับที่เหมาะสมได้

PCI

PCI จะจัดหาวัตถุดิบปลาทูน่าและวัตถุดิบอาหารทะเลจากทั้งแหล่งในประเทศและต่างประเทศ
โดยจะสั่งซื้อ

ให้เหมาะสมกับแผนงานด้านการผลิต
ในบางช่วงอาจต้องมีการสั่งซื้อมากกว่าระดับปกติและเก็บไว้ในห้องเย็นเพื่อป้องกันในกรณีที่วัตถุดิบอาจจะขาดแคลน
อย่างไรก็ตาม
ในการสั่งซื้อวัตถุดิบต้องให้สอดคล้องกับนโยบายของบริษัทที่ผลิตสินค้าที่เป็นมิตรกับสิ่งแวดล้อม
นอกจากนี้บริษัทยังได้มีการจัดทำข้อกำหนดแนวทางการจัดซื้อวัตถุดิบอาหารทางทะเล ดังนี้

1.  ไม่สนับสนุนการทำประมงที่ผิดกฏหมาย ขาดการรายงานและไร้การควบคุม ตามระเบียบ (IUU
    : Illegal, Unreported and Unregulation)

2.  ไม่จัดซื้อและจัดหาวัตถุดิบจากแหล่งเรือประมงที่ลักลอบการทำประมงที่ผิดกฏหมาย
    ที่ถูกทางการขึ้นบัญชีดำ (Vessels engaged in IUU fishing)

3.  ไม่ซื้อปลาจากเรือประมงที่มีการขนถ่ายปลากลางทะเล และ

4.  ไม่ซื้อวัตถุดิบจากบริษัทที่เคยถูกฟ้องร้องทางคดี ในข้อหาการทำประมงที่ผิดกฏหมาย

ในด้านบรรจุภัณฑ์ ที่ประกอบด้วยกระป๋องและถุง (Pouch) นั้น PCI
จะจัดหามาจากทั้งในประเทศและนำเข้าจากต่างประเทศ สำหรับการสั่งซื้อในประเทศนั้น PCI
จะติดต่อกับผู้ผลิตหลายราย
ส่วนบรรจุภัณฑ์ที่นำเข้าจากต่างประเทศนั้นจะเป็นการจัดหาโดยผู้ว่าจ้างผลิตแต่ละราย
ในการสั่งซื้อบรรจุภัณฑ์เหล่านี้จะพิจารณาให้สอดคล้องกับแผนการผลิตซึ่งเป็นไปตามคำสั่งซื้อของลูกค้า

ส่วนการจัดหาวัตถุดิบสำหรับผลิตภัณฑ์ซอสมะเขือเทศ ซอสพริก
นั้นจะประกอบด้วยเนื้อมะเขือเทศเข้มข้น พริกชี้ฟ้า และกระเทียม
ซึ่งจัดซื้อจากโรงงานผู้ผลิตในประเทศหลายราย โดย PCI มีความสัมพันธ์ที่ดีกับผู้ผลิตทุกราย
และมีการติดต่อค้าขายกันมาเป็นระยะเวลานาน สำหรับวัตถุดิบอื่นๆ ซึ่งมีมูลค่าการสั่งซื้อไม่มาก
ได้แก่ น้ำตาล เกลือ และน้ำส้มสายชู เป็นต้น ซึ่งสามารถจัดหาได้ง่ายจากตลาดทั่วไป นอกจากนี้
ยังมีบรรจุภัณฑ์ประเภทต่างๆ ทั้งขวดแก้ว ถุง ซอง และแกลลอน
จะเป็นการจัดซื้อจากผู้ผลิตในประเทศ ซึ่งได้ทำการสั่งซื้อกันเป็นประจำ

PFP

ผลิตภัณฑ์อาหารสำเร็จรูปแช่แข็งที่ PFP ผลิต ประกอบด้วยวัตถุดิบที่เป็นเนื้อสัตว์ทะเล เช่น กุ้ง
ปลาหมึก เป็นหลัก นอกจากนี้ยังมีส่วนประกอบอื่นๆ ได้แก่ เห็ด ผัก
และเครื่องเทศและเครื่องปรุงรสต่างๆ

การจัดหาวัตถุดิบดังกล่าวจัดหาจากในประเทศทั้งหมดซึ่งสามารถหาซื้อได้ง่ายและมีผู้ค้าหลายราย
ประกอบกับ PFP มีความสัมพันธ์ที่ดีกับผู้ค้าวัตถุดิบเหล่านี้
ทำให้ไม่มีปัญหาเกี่ยวกับการขาดแคลนวัตถุดิบแต่อย่างใด

PMSE

ผลิตภัณฑ์กาแฟอินทรีย์รักษาป่าของบริษัทฯเป็นกาแฟอาราบิก้าแท้ 100%
ลักษณะธรรมชาติของสายพันธุ์จะให้ผลผลิตที่ดี
มีรสชาติและคุณภาพสูงเพราะปลูกในพื้นที่ที่มีความสูงกว่าระดับน้ำทะเล 1,000 เมตรขึ้นไป
ปัจจุบันกาแฟอินทรีย์ของเราได้รับการส่งเสริมและปลูกในจังหวัดเชียงรายครอบคลุมพื้นที่ 2 อุทยาน
คืออุทยานขุนแจ และ อุทยานลำน้ำกก และ 3 ป่าต้นน้ำ คือต้นน้ำแม่ลาว ต้นน้ำแม่สรวย
และต้นน้ำแม่กรณ์ โดยมีชาวบ้าน 9
หมู่บ้านในพื้นที่ดังกล่าวอยู่ในโครงการส่งเสริมการปลูกกาแฟอินทรีย์รักษาป่าของเรา

ผลิตภัณฑ์กาแฟอินทรีย์จะมีช่วงเวลาเพาะปลูก ระหว่างเดือนมีนาคม – เดือนกันยายน
และเก็บเกี่ยวผลผลิตในช่วงเดือน พฤศจิกายน – เดือน กุมภาพันธ์ ของปีถัดไป โดย
บริษัทฯรับซื้อผลผลิตกาแฟอินทรีย์จากเกษตรกรในการส่งเสริมทั้งหมด
จึงไม่มีประเด็นในการขาดแคลนวัตถุดิบแต่อย่างใด

5) ผลกระทบต่อสิ่งแวดล้อม

บริษัท พรีเมียร์ มาร์เก็ตติ้ง จำกัด (มหาชน)
คำนึงถึงการช่วยกันลดภาระของมลภาวะด้านสิ่งแวดล้อมด้วยการทำงานเชิงรุกตั้งแต่การจัดเก็บสินค้าคงคลังให้อยู่ในระดับเหมาะสม
มีการหมุนเวียนสินค้าในร้านค้าเพื่อให้เกิดความสดใหม่
อีกทั้งการบริหารจัดการเพื่อลดปัญหาที่สินค้าจะหมดอายุและอาจต้องนำกลับมาทำลายด้วยมาตรการที่กล่าว

มาข้างต้น
ทำให้บริษัทประสบความยุ่งยากน้อยมากเกี่ยวกับปัญหาดังกล่าวและมีส่วนช่วยบรรเทาความเดือดร้อนจากมลภาวะด้านสิ่งแวดล้อมไปได้มาก
นอกจากนี้แล้วบริษัทย่อยซึ่งประกอบธุรกิจผลิตและจำหน่ายผลิตภัณฑ์อาหาร ได้แก่ PMF PCI PFP
และ PM SE ต้องปฏิบัติให้เป็นไปตามข้อกำหนดของกรมโรงงาน กระทรวงอุตสาหกรรม
ในเรื่องของการบำบัดน้ำเสียก่อนปล่อยน้ำทิ้งสู่แหล่งน้ำสาธารณะ

บริษัทย่อยได้ตระหนักถึงผลกระทบด้านสิ่งแวดล้อมที่เกิดจากกระบวนการผลิตและได้ดำเนินการตามแนวทางที่กำหนดอย่างเคร่งครัด
โดยมีมาตรการป้องกันน้ำทิ้งจากโรงงานอย่างดี
ซึ่งน้ำเสียที่เกิดขึ้นจะต้องผ่านการบำบัดน้ำเสียในโรงงานก่อน
เพื่อให้ได้มาตรฐานก่อนที่จะนำไปปล่อยทิ้ง โดยบริษัทย่อยมีการตรวจสภาพน้ำอย่างสม่ำเสมอ
ผลของการตรวจสอบผ่านเกณฑ์มาตรฐานที่กำหนด
และปัจจุบันได้นำน้ำที่ผ่านการบำบัดแล้วบางส่วนมาใช้หมุนเวียนภายในบริษัท
เพื่อช่วยลดการใช้น้ำและเป็นการช่วยอนุรักษ์แหล่งน้ำอีกด้วย ทั้งนี้
บริษัทย่อยดังกล่าวสามารถควบคุมของเสียจากการผลิตให้เป็นไปตามมาตรฐาน
รวมทั้งยังสามารถนำพลังความร้อนสูญเสียจากกระบวนการผลิตกลับมาใช้ใหม่ได้อีกด้วย

ด้วยความตระหนักและการกำหนดแนวทางการบริหารจัดการผลกระทบด้านสิ่งแวดล้อมอย่างเข้มงวดและให้ความสำคัญอย่างยิ่ง
ในปี 2560 บริษัทย่อยทั้ง PMF และ PCI มีโครงการต่อเนื่อง ได้แก่ มาตรฐานอุตสาหกรรมสีเขียว
(Green Industry) ระดับที่ 3 จากกระทรวงอุตสาหกรรม
เป็นโรงงานที่มีการบริหารงานที่ได้มุ่งเน้นระบบสีเขียว (Green System)
หรือการบริหารจัดการสิ่งแวดล้อมอย่างเป็นระบบ มีการติดตาม ประเมินผล
และทบทวนเพื่อการพัฒนาอย่างต่อเนื่อง

อีกทั้งในปี 2560 บริษัท PMF ยังได้เข้าร่วม โครงการจัดการลดการปล่อยคาร์บอน
เพื่อให้เกิดผลิตภาพตลอดห่วงโซ่อุปทาน (Supply Chain De-carbonization) เป็นโครงการที่
PMF ได้เข้าร่วมกับทางสถาบันเพิ่มผลผลิตแห่งชาติ
โดยมีผู้เชี่ยวชาญเข้ามาให้คำแนะนำในการประเมินการปลดปล่อยก๊าซคาร์บอนในกระบวนการผลิต
การจัดทำบัญชีก๊าซเรือนกระจก จัดทำแผนงานเพื่อลดการปล่อยก๊าซคาร์บอน
และการสื่อสารไปยังผู้มีส่วนได้ส่วนเสีย

เพื่อการลดการปลดปล่อยก๊าซคาร์บอนตลอดห่วงโซ่อุปทาน และบริษัท PCI เข้าร่วมโครงการ
“ตาสับปะรด” กับอุตสาหกรรมจังหวัดสมุทรปราการอย่างต่อเนื่อง
ซึ่งเป็นโครงการที่เน้นการเฝ้าระวังกำกับ ดูแลและ
ร่วมกันแก้ปัญหาด้านสิ่งแวดล้อมในเขตพื้นที่จังหวัดสมุทรปราการ ภายใต้ความร่วมมือของประชาชน
สถานประกอบการและส่วนราชการ
เพื่อพัฒนาอุตสาหกรรมให้อยู่คู่กับชุมชนและสิ่งแวดล้อมอย่างยั่งยืนและสานต่อยุทธศาสตร์การพัฒนาจังหวัดสมุทรปราการให้เป็นเมืองอุตสาหกรรมที่สะอาด
ปลอดภัย น่าอยู่ และต่อยอดไปถึงการพัฒนาจังหวัดสมุทรปราการให้เป็นจังหวัดสีเขียวต่อไปในอนาคต
นอกจากนี้แล้วบริษัทและบริษัทย่อยยังคำนึงถึงการดูแลผลกระทบต่อสังคมและสิ่งแวดล้อมในห่วงโซ่การประกอบกิจการขององค์กร
เพื่อให้เกิดความยั่งยืนและประสบความสำเร็จร่วมกันระหว่างธุรกิจ พนักงาน และสังคมโดยรวม

นอกเหนือจากนี้ ทางบริษัท PMF และ PCI ได้ให้ความสำคัญในการใช้พลังงานจากแหล่งที่ยั่งยืน
โดยในปี 2560 ได้เริ่มดำเนินการติดตั้ง Solar Roof ขนาด 25 Kw
เพื่อใช้ในการผลิตกระแสไฟฟ้าจากพลังงานแสงอาทิตย์
โดยสามารถลดปริมาณไฟฟ้าและความต้องการพลังงานไฟฟ้าสูงสุดในระหว่างวันได้
และจะมีการดำเนินการเพิ่มขนาดติดตั้งของ Solar Roof เพิ่มต่อไปอีกในอนาคต

3. ปัจจัยความเสี่ยง

บริษัทได้ให้ความสำคัญกับการบริหารความเสี่ยง เพื่อที่บริษัทจะสามารถบ่งชี้ถึง
และรับรู้ถึงปัจจัยความเสี่ยง และเหตุการณ์ต่างๆ
ที่อาจจะเกิดขึ้นและส่งผลกระทบต่อการดำเนินธุรกิจของบริษัทได้
ตลอดจนเพื่อให้บริษัทสามารถจัดเตรียมมาตรการป้องกันและรับมือกับความเสี่ยงหรือเหตุการณ์เหล่า
เพื่อป้องกันบรรเทา และขจัดความเสี่ยงเหล่านั้นให้อยู่ในระดับที่บริษัทยอมรับได้อย่างทันท่วงที

ทั้งนี้บริษัทฯ ได้ดำเนินการให้มีการบริหารความเสี่ยงที่ครอบคลุมทั้งด้าน เศรษฐกิจ สังคม
และสิ่งแวดล้อมเพื่อให้สอดคล้องกับแนวทางการพัฒนาและเติบโตอย่างยั่งยืน
ภายใต้พันธกิจหลักของกลุ่มบริษัท “ธุรกิจก้าวหน้า พนักงานมั่นคง สังคมยังยืน”

นโยบายและความมุ่งมั่นของผู้บริหาร

1). บริษัทจัดให้มีระบบบริหารความเสี่ยงแบบครอบคลุมทั่วทั้งบริษัท อันได้แก่ บริษัท พรีเมียร์
มาร์เก็ตติ้ง จำกัด ( มหาชน ) และบริษัทย่อย ตามกรอบการบริหารความเสี่ยง ISO 31000
:2009 และ COSO ERM ซึ่งนอกจากจะทำให้ทราบปัจจัยเสี่ยงที่มีผลต่อการบรรลุวัตถุประสงค์
หรือผลสำเร็จของการดำเนินงานและเพิ่มคุณค่าให้แก่บริษัทแล้ว
ยังเป็นกลไกในการตอบสนองการเปลี่ยนแปลงทางธุรกิจที่อาจจะเกิดขึ้น
โดยจะให้ความสำคัญต่อการบ่งชี้และการจัดการความเสี่ยง

2). บริษัทตระหนักดีว่าการบริหารความเสี่ยงที่ได้ผลจะต้องได้รับการสนับสนุนจากพนักงานทุกระดับ
จึงจัดตั้งคณะอนุกรรมการด้านการบริหารความเสี่ยง
เพื่อให้มีการนำการบริหารความเสี่ยงเข้าใช้งานทั่วบริษัท
และเพื่อผลักดันให้มีการนำมาใช้ในทุกขั้นตอนของการดำเนินงาน
รวมทั้งเตรียมรับการเปลี่ยนแปลงที่อาจจะเกิดขึ้น

3). บริษัทมุ่งหวังที่จะให้พนักงานทุกคนตระหนักและรับรู้ว่า
การบริหารความเสี่ยงเป็นวัฒนธรรมขององค์กรที่ต้องใส่ใจตลอดเวลา
จึงได้จัดทำคู่มือบริหารความเสี่ยง ซึ่งได้ประกาศใช้เมื่อต้นปี 2558
รวมทั้งกำกับดูแลการบริหารความเสี่ยงของบริษัทให้เป็นไปตามคู่มือบริหารความเสี่ยงดังกล่าว

โครงสร้างการบริหารความเสี่ยง

ผังโครงสร้างกระบวนการบริหารความเสี่ยงภายในองค์กร

หน้าที่และความรับผิดชอบ

1. คณะกรรมการบริษัทและกรรมการตรวจสอบ
มีหน้าที่กำหนดนโยบายและกำกับดูแลการบริหารความเสี่ยงของบริษัทฯ และบริษัทย่อย
โดยมีคณะกรรมการตรวจสอบ
ทำหน้าที่ประเมินประสิทธิภาพการบริหารความเสี่ยงเพื่อให้มั่นใจว่าการบริหารความเสี่ยงดำเนินไปอย่างมีประสิทธิภาพและประสิทธิผล
และสอดคล้องกับแนวทางที่กำหนด

2. คณะกรรมการบริหาร มีหน้าที่กำกับดูแลและติดตามการบริหารความเสี่ยงของบริษัท
และบริษัทย่อยให้เป็นไปตามนโยบายการบริหารความเสี่ยงที่ได้รับการอนุมัติ
ให้เป็นไปอย่างมีประสิทธิภาพและประสิทธิผล
รายงานความเสี่ยงที่สำคัญต่อคณะกรรมการบริษัทเพื่อพิจารณา
ติดตามและให้ข้อสังเกตในการบริหารความเสี่ยงขององค์กร

3. คณะอนุกรรมการด้านการบริหารความเสี่ยง และบริหารความต่อเนื่องทางธุรกิจ
มีหน้าที่พิจารณากลยุทธ์ แผนการจัดการความเสี่ยง
ทบทวนความเสี่ยงและติดตามการบริหารความเสี่ยงทั่วทั้งองค์กรรวมทั้งการบริหารความต่อเนื่องทางธุรกิจ
พร้อมปรับปรุงกำหนดหน้าที่โครงสร้างคณะผู้รับผิดชอบบริหารความเสี่ยง
และรายงานการบริหารความเสี่ยงต่อคณะกรรมการด้านการพัฒนาระบบงานเพื่อความยั่งยืน
คณะกรรมการตรวจสอบ และคณะกรรมการบริษัท

4. คณะทำงานบริหารความเสี่ยงและบริหารความต่อเนื่องทางธุรกิจ มีหน้าที่ศึกษา ติดตาม
รวบรวมข้อมูลปัญหาอุปสรรค
เพื่อมาวิเคราะห์ปัญหาและหามาตรการแก้ไขและป้องกันกับปัจจัยความเสี่ยงของบริษัทฯ

5. ฝ่ายตรวจสอบภายในมีหน้าที่ตรวจติดตามการปฏิบัติงานของคณะทำงานด้านความเสี่ยง
เพื่อให้มั่นใจว่ามีการนำระบบการบริหารความเสี่ยงมาปรับใช้อย่างเหมาะสม

กรอบการบริหารความเสี่ยง

บริษัทได้มีการปรับปรุงกรอบการบริหารความเสี่ยงให้ทันสมัย
เพื่อให้สามารถตอบสนองต่อสภาพแวดล้อมในการดำเนินธุรกิจ ที่มีการเปลี่ยนแปลงอย่างรวดเร็ว
บริษัทจึงได้นำแนวทางการบริหารความเสี่ยงตาม ISO 31000:2009 ซึ่งเป็นมาตรฐานสากลของ
International Organization of Standard (ISO) ที่มีการประกาศใช้ในปี พ.ศ. 2552
โดยเป็นมาตรฐานในลักษณะของแนวปฏิบัติ (Guideline) สำหรับการบริหารความเสี่ยง
แต่ไม่ใช่ข้อกำหนด (Specification) ซึ่งมีชื่อเต็มว่า Risk Management – Guidelines on
principles and implementation of risk management และ COSO-Enterprise
Risk Management เพื่อให้การบริหารความเสี่ยงเป็นไปตามมาตรฐานสากลมากยิ่งขึ้น
เพื่อสร้างมูลค่าเพิ่มตลอดห่วงโซ่คุณค่า (Value Chain) ได้อย่างยั่งยืน
บริษัทจึงได้กำหนดกรอบบริหารความเสี่ยงขององค์กร เพื่อให้

1. เกิดการเชื่อมโยงระหว่างการบริหารความเสี่ยงองค์กรกับระบบประเมินผลการดำเนินงาน

2. สื่อสารให้เห็นประโยชน์ของการบริหารความเสี่ยง

3. ช่วยในการจัดทำนโยบายการบริหารความเสี่ยง และเสริมสร้างทัศนคติเรื่องความเสี่ยง (risk
attitude)

4. กำหนดขอบเขตและการประยุกต์ใช้การบริหารความเสี่ยงในองค์กร

5. กำหนดอำนาจหน้าที่และความรับผิดชอบในการบริหารความเสี่ยง

6.
กำหนดหลักการและวิธีการของการบริหารความเสี่ยงที่เป็นแนวทางปฏิบัติที่ดีและเป็นมาตรฐานสากลมาใช้

ตลอดทั่วทั้งองค์กร

7. กำหนดให้มีการเฝ้าติดตามและการทบทวนกรอบการบริหารความเสี่ยงอย่างสม่ำเสมอ
และมีการปรับปรุง

กรอบการบริหารความเสี่ยงอย่างต่อเนื่อง

8.
มีการพิจารณาทรัพยากรที่ใช้ในการบริหารความเสี่ยงว่ามีความเพียงพอและสอดรับกับความรับผิดชอบที่

กำหนดไว้ในการบริหารความเสี่ยง

9. เกิดความมั่นใจว่า
การบริหารความเสี่ยงขององค์กรจะบรรลุเป้าหมายเพื่อสามารถรายงานความเสี่ยงที่สำคัญได้

กระบวนการบริหารความเสี่ยงและบูรณาการของบริษัท แบ่งออกเป็น 2 ระดับ คือ

1. ระดับองค์กร (Entity Level) บริษัทมีการบริหารความเสี่ยงที่เกิดจากกิจกรรมหลักทางธุรกิจ
เช่น ความเสี่ยงในเชิงกลยุทธ์ แผนงานหลัก หรือนโยบายในการบริหาร
รวมทั้งความเสี่ยงจากปัจจัยภายในและภายนอกองค์กร ซึ่งส่งผลกระทบกับการดำเนินธุรกิจ
อย่างมีนัยสำคัญ

2. ระดับหน่วยงาน (Activity Level)
บริษัทมีการบริหารความเสี่ยงที่เกิดจากการปฏิบัติงานในแต่ละหน่วยงาน
ครอบคลุมถึงปัจจัยเสี่ยงที่เกี่ยวข้องกับกระบวนการทำงาน การใช้อุปกรณ์ เทคโนโลยี
บุคลากรที่ปฏิบัติงาน

3.1 ธุรกิจจัดจำหน่ายสินค้า

3.1.1
ความเสี่ยงจากกำลังซื้อของผู้บริโภคในประเทศที่ชะลอตัวลงอันเนื่องมาจากปัญหาด้านเศรษฐกิจ

จากสภาวะการชะลอตัวของเศรษฐกิจในประเทศ ประกอบกับ
ความผันผวนของสภาวะเศรษฐกิจโลกในภูมิภาคต่างๆ
ส่งผลกระทบต่อความเชื่อมั่นของผู้บริโภคในการจับจ่ายใช้สอย
ทำให้ผลการดำเนินงานของบริษัทไม่เป็นไปตามเป้าหมายที่ได้วางไว้
อย่างไรก็ตามจากมาตรการจัดการความเสี่ยงในปี 2560 ที่ผ่านมา
ทำให้บริษัทสามารถบรรเทาผลกระทบดังกล่าวและทำให้ยอดขายโดยรวมอยู่ในระดับใกล้เคียงกับปีที่ผ่านมา

มาตรการป้องกันความเสี่ยง

บริษัทได้มีการวางแผนงานเพื่อรับมือและป้องกันความเสี่ยงดังกล่าวอย่างต่อเนื่องจากปีก่อน
ไม่ว่าจะเป็นการกระตุ้นภาพลักษณ์ของสินค้า (Relaunch branding) ผ่านโฆษณา
“ทาโรมีมากกว่าที่คิด” รวมถึงวางแผนโปรแกรมการส่งเสริมการขายต่างๆ
และเพิ่มความสำคัญกับการวางตลาดผลิตภัณฑ์ใหม่ๆให้เป็นไปตามแผนมากขึ้น
เพื่อเป็นการกระตุ้นการซื้อของผู้บริโภคโดยเฉพาะอย่างยิ่งในตลาดของ Fish snack
นอกจากนี้บริษัทยังได้มีการขยายธุรกิจไปยังต่างประเทศในตลาดใหม่ๆ
เพื่อลดผลกระทบจากปัจจัยเสี่ยงดังกล่าวและเพิ่มโอกาสในการขยายรายได้ในเวลาเดียวกัน

3.1.2 ความเสี่ยงจากการที่บริษัทมียอดขายพึ่งพิงจากสินค้าหลักน้อยราย

นอกเหนือจากการเติบโตจากการจัดจำหน่ายสินค้าคู่ค้าแล้วนั้น
บริษัทยังได้มีความเสี่ยงจากการที่บริษัทมีสินค้าที่เป็นยอดขายหลักของบริษัทเองเพียงน้อยราย
ซึ่งบริษัทอาจได้รับผลกระทบทางลบต่อยอดขายและชื่อเสียงของบริษัทโดยตรง
ไม่ว่าจะเป็นเรื่องความปลอดภัยทางด้านอาหาร หรือผลกระทบจากการวิจารณ์ทางด้านลบ
จากผู้บริโภค หรือคู่แข่งในสื่อสังคมออนไลน์ต่างๆ
อย่างไรก็ตามบริษัทได้ตระหนักถึงความเสี่ยงต่างๆที่อาจจะเกิดขึ้นเหล่านั้น
และได้มีการเพิ่มมาตรการต่างๆเพื่อช่วยควบคุมและลดความเสี่ยงที่จะเกิดขึ้นเหล่านั้นอย่างเข้มงวดและสม่ำเสมอ

มาตรการป้องกันความเสี่ยง

บริษัทได้มีการกำหนดกลยุทธ์และกระบวนการพัฒนาและติดตามการออกสินค้าใหม่ให้เป็นไปตามแผนอย่างสม่ำเสมอ
โดยการเพิ่มประสิทธิภาพของทีมงานจากหน่วยงานต่างๆที่เกี่ยวข้องในการพัฒนาสินค้าใหม่ให้เป็นไปตามแผนที่วางไว้ในการที่จะช่วยลดความเสี่ยงดังกล่าวได้

นอกจากนี้บริษัทยังได้มีการเจรจากับคู่ค้าที่เป็นเจ้าของสินค้าให้มาร่วมกันพัฒนา
ประเภทสินค้าที่จะได้ประโยชน์ทางการค้าร่วมกัน
ในรูปแบบที่จ้างให้คู่ค้าผลิตและบริษัทรับมาทำการตลาดและวางแผนงานขายหรือ
การจัดจำหน่ายสินค้าเองหรือ การออกเป็นรูปแบบการลงทุนร่วมกัน
ตั้งแต่การพัฒนาสินค้าและค่าใช้จ่ายด้านการตลาดและการขาย และการจัดส่งทั้งหมด
ด้วยแนวทางดังกล่าวข้างต้นเพิ่มโอกาสการเจริญเติบโตของกิจการอย่างเข้มแข็งต่อไปในอนาคต
และลดช่วยความเสี่ยงดังกล่าวลงเช่นกัน

3.1.3 ความเสี่ยงจากการที่บริษัทได้รับผลกระทบจากความปลอดภัยด้านอาหาร (Food safety)

บริษัทได้มีการการประเมินความเสี่ยงที่สินค้าของบริษัทมีโอกาสที่จะเกิดความเป็นพิษต่อสุขภาพ
อนามัยของผู้บริโภค จากการได้รับสิ่งแปลกปลอม สารพิษ สารเคมี หรือเชื้อจุลินทรีย์ต่างๆ
เพื่อที่จะนำไปใช้ในการควบคุมเพื่อป้องกันความเสี่ยงเหล่านั้นให้อยู่ในระดับที่ปลอดภัย
เพื่อเป็นการคุ้มครองสุขภาพ และความปลอดภัยของผู้บริโภค

มาตรการป้องกันความเสี่ยง

ในส่วนของกระบวนการทางด้านการผลิตนั้น บริษัทได้มีการควบคุมและตรวจสอบอย่างสม่ำเสอ
โดยมีการยกระดับมาตรฐานในการทำงานที่เข้มงวดมากขึ้น
และเพิ่มการให้ความรู้และการรณรงค์ให้พนักงานทุกส่วนได้ตะหนักถึงความสำคัญในเรื่องนี้อย่างสม่ำเสมอ

ในส่วนของกระบวนการขนส่งและจัดจำหน่ายนั้น
บริษัทได้เพิ่มการควบคุมในการตรวจสอบสินค้าที่ไม่ได้คุณภาพอย่างเข้มงวดและสม่ำเสมอ
เพื่อลดความเสี่ยงในเรื่องดังกล่าวเช่นกัน

3.1.4 ความเสี่ยงที่จะเกิดผลกระทบจากการหยุดชะงักทางธุกิจ

บริษัทได้ให้ความสำคัญในการประเมินความเสี่ยงและโอกาสที่งานสำคัญจะหยุดชะงักทางธุรกิจ
โดยเฉพาะอย่างยิ่งผลกระทบต่อสำนักงานและคลังสินค้า ซึ่งอาจได้รับผลกระทบมาจาก
เหตุการณ์ภัยพิบัติทางธรรมชาติ เหตุการณ์จากภัยจราจล
หรือแม้กระทั่งภัยพิบัติจากการจงใจก่อเหตุความสียหายต่อบริษัทรวมถึงจากความประมาทพลาดพลั้งต่างๆ
เช่นการวางเพลิง หรือการเกิดเพลิงไหม้ เป็นต้น

จากความเสี่ยงต่างๆ ที่กล่าวมา
บริษัทได้ทำการวิเคราะห์และประเมินความเสียหายจากการหยุดชะงัก
ของการดำเนินงานที่สำคัญ (Major operational disruptions)
ที่จะกระทบต่อการดำเนินงานของบริษัท เพื่อให้บริษัทสามารถกำหนดลำดับความสำคัญของงาน
การกำหนดบทบาทหน้าที่ของหน่วยงานต่างๆ
ตลอดจนการจัดสรรทรัพยากรในการบริหารการดำเนินธุรกิจอย่างต่อเนื่องได้อย่างมีประสิทธิภาพ
และมีการเตรียมความพร้อมในการรับมือต่อเหตุการณ์วิกฤตเหล่านั้น
เพื่อสร้างความมั่นใจให้กับผู้มีส่วนได้เสียทุกฝ่าย
ในการรับมือกับความเสี่ยงที่อาจเกิดขึ้นจากสถานการณ์ต่างๆ ได้อย่างเหมาะสม

มาตรการป้องกันความเสี่ยง

อย่างไรก็ตามบริษัทได้มีการจัดตั้งคณะอนุกรรมการบริหารความต่อเนื่องทางธุรกิจ
ในการศึกษาประเมินและกำหนดแนวทางการรับมือจากเหตุการณ์ต่างๆ
รวมถึงกระบวนการสื่อความและกู้คืน และแผนการฝึกซ้อมตามแผน

ต่างๆ เพื่อให้บริษัทสามารถกลับมาดำเนินธุรกิจอย่างปกติโดยเร็วที่สุด เมื่อเกิดเหตุการณ์เหล่านั้น

นอกจากนี้บริษัทยังมีแนวทางในการจัดทำประกันภัยต่างๆให้ครอบคลุมทั้งในส่วนที่เป็นสินทรัพย์ของบริษัท
หรือส่วนที่เกี่ยวข้องกับพนักงานและบุคคลที่ 3 ตลอดจนประกันภัยธุรกิจหยุดชะงัก (Business
Interruption insurance) ให้ครอบคลุมไว้ด้วย

3.2 ธุรกิจการผลิตผลิตภัณฑ์อาหาร

3.2.1 ความเสี่ยงจากความผันผวนของราคาและปริมาณวัตถุดิบ

ผลิตภัณฑ์ของบริษัทย่อยต้องพึ่งพาวัตถุดิบหลัก ได้แก่ ปลาทูน่า และเนื้อปลาบดแช่แข็ง
โดยวัตถุดิบดังกล่าวมาจากธรรมชาติ ทำให้ปริมาณของวัตถุดิบขึ้นกับฤดูกาล
ปรากฏการณ์ทางธรรมชาติ ภัยธรรมชาติ เป็นต้น
รวมทั้งราคามีการขึ้น/ลงตามระดับอุปสงค์และอุปทานในตลาด นอกจากนี้
ราคาวัตถุดิบดังกล่าวยังอาจได้รับผลกระทบโดยอ้อมจากปัจจัยภายนอกต่างๆ ที่ไม่อาจควบคุมได้
อันได้แก่ ราคาน้ำมัน อัตราแลกเปลี่ยน หรือแม้กระทั่งกฎหมายและกฎระเบียบใหม่ๆ
ของประเทศคู่ค้า นอกจากนี้ยังมีข้อจำกัดของวัตถุดิบทางทะเล
ที่ต้องจัดหาให้ถูกต้องตามกฎระเบียบของยุโรป : IUU Fishing (Illegal, Unreported,
Unregulated Fishing) และมีความรัดกุมมากยิ่งขึ้น
และมีการขยายผลครอบคลุมสินค้าที่ขายต่างประเทศทั้งหมด รวมถึงสินค้าที่ขายในประเทศ
ซึ่งปัจจัยเหล่านี้ล้วนส่งผลต่อการเปลี่ยนแปลงของราคาซื้อ และต้นทุนการผลิตของบริษัทย่อยโดยตรง

ทั้งนี้ในการดำเนินงานที่ผ่านมาบริษัทย่อยสามารถควบคุมผลกระทบของความเสี่ยงนี้ให้อยู่ในระดับที่ยอมรับได้
และมีแนวทางป้องกันและรับมือดังจะกล่าวต่อไปนี้

มาตรการป้องกันความเสี่ยง

1). สรรหาแหล่งวัตถุดิบใหม่เพิ่มขึ้น

2). พัฒนาสินค้าใหม่โดยเน้นใช้วัตถุดิบปลาทูน่าในสัดส่วนที่น้อยลงและมาใช้วัตถุดิบที่มาจากฟาร์ม

หรือจากแหล่งการเกษตรให้มากขึ้น

3). ผลิตสินค้าใหม่ ประเภทอาหารสัตว์เลี้ยงให้มีความหลากหลายของวัตถุดิบ เช่น Beef,
Chicken, Lamb,

Vegetable ที่มีมาตรฐานเทียบเท่า Human grade สามารถสืบย้อนกลับได้
เพื่อเป็นการสร้างมูลค่าเพิ่มขึ้น

ด้วย

4). มีการซื้อขายล่วงหน้าในระยะสั้น 3-6 เดือน
และเก็บสต็อคสินค้าเพิ่มขึ้นในช่วงที่คาดการณ์ว่าจะขาด

แคลน

3.2.2 ความเสี่ยงอันเนื่องมาจากการแข่งขันด้านราคา

ในปีที่ผ่านมาบริษัทย่อย-บริษัท พรีเมียร์ แคนนิ่ง อินดัสตรี้ จำกัด (PCI) ซึ่งส่งออกผลิตภัณฑ์ปลาทูน่า
และอาหารสำหรับสัตว์เลี้ยง (Pet Food) ได้รับผลกระทบ
จากภาวะการตลาดที่มีการแข่งขันกันสูงมากจากผู้ผลิตรายใหญ่ที่มีการเสนอราคาขายที่ได้เปรียบกว่า
อีกทั้งยังคงมีผลกระทบต่อเนื่องจากภาวะเศรษฐกิจถดถอยของประเทศญี่ปุ่น
ส่งผลให้การส่งออกสินค้าไปยังประเทศญี่ปุ่นมีปริมาณลดลง อย่างไรก็ตาม บริษัทย่อย (PCI) ได้
ขยายตลาดการส่งออกไปยังกลุ่มลูกค้าในประเทศอื่นๆ ในหลากหลายทวีปมากขึ้น
และทำให้สามารถลดผลกระทบของความเสี่ยงข้อนี้ได้

มาตรการป้องกันความเสี่ยง

บริษัทย่อยยังคงเน้นมาตรการที่ต่อเนื่องในการลดระดับการพึ่งพิงลูกค้ารายใหญ่
ด้วยการหาลูกค้ารายใหม่จากหลายประเทศ
และเพิ่มกระจายการขายสินค้าไปยังหลากหลายทวีปมากขึ้น
รวมทั้งมุ่งเน้นการสร้างและพัฒนาแบรนด์ที่เป็นของบริษัทเองให้มีความเข้มแข็งเพิ่มขึ้น
ทั้งนี้เพื่อช่วยลดผลกระทบจากความเสี่ยงดังกล่าวข้างต้น

3.2.3 ความเสี่ยงจากข้อตกลงทางการค้าและกฎระเบียบที่เข้มงวดมากขึ้น

การทำข้อตกลงทางการค้า ทั้งการตกลงร่วมกันในกลุ่มทวีปหรือข้อตกลงเฉพาะประเทศต่อประเทศ
อาจไม่ก่อให้เกิดประโยชน์กับบริษัทขนาดกลางและบริษัทขนาดเล็กในการแข่งขันทางการค้า เช่น
การทำความตกลงหุ้นส่วนเศรษฐกิจไทย-ญี่ปุ่น JTEPA (Japan - Thailand Economic
Partnership Agreement)
เพื่อเปิดเสรีและอำนวยความสะดวกให้กับสินค้าและบริการระหว่างประเทศคู่เจรจามากขึ้นนั้น
อาจส่งผลให้บริษัทย่อยมีความเสี่ยงจากข้อตกลงดังกล่าวโดยเฉพาะอย่างยิ่งกฎว่าด้วยถิ่นกำเนิดของสินค้า
(Rule of Origin) ซึ่งระบุว่า ปลาทูน่าที่จับได้ต้องจับโดยเรือประมงที่มีสัญชาติไทย
หรือประเทศคู่เจรจา หรือจับโดยเรือประมงที่ขึ้นทะเบียนเป็นสมาชิกของ IOTC (Indian Ocean
Tuna Catching) จากการที่ในน่านน้ำของประเทศไทย ไม่มีปลาทูน่าซึ่งเป็นวัตถุดิบหลักของบริษัท
ทำให้การรับซื้อและการขอใช้สิทธิว่าด้วยแหล่งกำเนิดสินค้าดังกล่าวมีข้อจำกัด
ส่งผลให้ผลิตภัณฑ์ปลาทูน่าของบริษัทย่อยที่ส่งไปขายยังประเทศญี่ปุ่นอาจไม่ได้รับประโยชน์จากข้อตกลง
JTEPA มากนักจึงทำให้มีผลต่อรายได้การส่งออกปลาทูน่าของบริษัทไปญี่ปุ่นลดลง
นอกจากนั้นแล้วการค้าขายกับทาง EU หรือสหภาพยุโรป ก็มีมาตรการที่เข้มงวด โดย EU
ได้ออกกฎระเบียบว่าด้วยการป้องกัน / ต่อต้าน และขจัดการทำประมงที่ผิดกฎหมาย
ขาดการรายงานและไร้การควบคุม IUU Fishing (Illegal Unreported and
Unregulated Fishing)
เพื่อให้ปลาที่นำมาผลิตเป็นสินค้าและส่งไปขายยังสหภาพยุโรปมีการจับโดยกระบวนการที่ถูกต้อง
และต้องไม่มีการใช้แรงงานที่ผิดกฏหมาย เช่น แรงงานบังคับ และแรงงานเด็ก
รวมทั้งยังต้องปฏิบัติตามกฎระเบียบและกฎหมายในประเทศที่เกี่ยวข้อง เช่น กฎหมายด้านสิ่งแวดล้อม
ระบบบำบัดน้ำเสีย ที่รับผิดชอบโดยกระทรวงอุตสาหกรรม, กระทรวงทรัพยากรและสิ่งแวดล้อม
รวมทั้งกรมเจ้าท่า กระทรวงคมนาคม เป็นต้น ส่วนการทำประมง,
การใช้แรงงานในธุรกิจต่อเนื่องประมง นั้นก็จะต้องปฏิบัติตามกฎระเบียบของกรมประมง
กระทรวงเกษตร และสหกรณ์การเกษตร รวมทั้งกฎเกณฑ์ของกรมจัดหางาน,
กรมสวัสดิการและคุ้มครองแรงงาน กระทรวงแรงงานด้วยเช่นกัน

อย่างใดก็ตาม
บริษัทได้ดำเนินธุรกิจโดยยึดถือปฏิบัติให้สอดคล้องกับกฎระเบียบต่างๆของประเทศคู่ค้าและหน่วยงานราชการรวมทั้งมีการติดตามความคืบหน้าของกฎระเบียบที่เกี่ยวข้อง
ทำให้สามารถควบคุมความเสี่ยงในเรื่องนี้ให้อยู่ในระดับที่สามารถดำเนินธุรกิจอย่างต่อเนื่องได้

มาตรการป้องกันความเสี่ยง

นอกจากการใช้มาตรการจัดการความเสี่ยงที่ได้กล่าวข้างต้นแล้ว
บริษัทได้วางแผนให้มีการศึกษากฎระเบียบของประเทศคู่ค้าที่เป็นรายใหม่ในอนาคต
อีกทั้งมีการร่วมทำงานกับหน่วยงานราชการ อาทิ กรมประมง กรมปศุสัตว์ ตลอดจน Supplier
ที่เป็นคู่ค้าอย่างใกล้ชิด โดยมีการตรวจเยี่ยม Supplier ตามแผนที่กำหนดไว้
เพิ่มการตรวจสอบผู้ผลิตวัตถุดิบต่างประเทศโดยผู้ตรวจสอบภายนอก (External Auditor)
รวมถึงศึกษาการใช้วัตถุดิบจากต่างประเทศเพื่อการผลิตสินค้าส่งออก
นอกจากนี้ยังพยายามพัฒนาการส่งออกไปยังประเทศอื่นๆ มากขึ้น เช่น ยุโรป ออสเตรเลีย
และอเมริกา เป็นต้น ใช้วัตถุดิบที่มีแหล่งกำเนิดภายในประเทศ
และวัตถุดิบที่มาจากฟาร์มหรือจากแหล่งการเกษตรให้มากขึ้นในการขยายตลาดการส่งออกไปยังประเทศอื่นๆ
ทั้งในยุโรป, ออสเตรเลีย และประเทศอเมริกา เพื่อเป็นกระจายความเสี่ยงในอีกด้านหนึ่ง

3.2.4 ความเสี่ยงจากอัตราแลกเปลี่ยน

จากการที่บริษัทย่อยมีรายได้หลักจากการส่งออก
และจากที่ผ่านมาอัตราแลกเปลี่ยนมีความผันผวนเป็นอย่างมาก ซึ่งเป็นปัจจัยที่บริษัทหลีกเลี่ยงได้ยาก
โดยรายได้จากการส่งออกส่วนใหญ่เป็นสกุลเงินดอลล่าร์สหรัฐ และเงินสกุลอื่นๆ
ความผันผวนของอัตราแลกเปลี่ยนส่งผลกระทบโดยตรงต่อความไม่แน่นอนของรายได้บริษัท

มาตรการป้องกันความเสี่ยง

อย่างไรก็ตามแม้บริษัทย่อยจะมีรายได้หลักเป็นรายได้สกุลต่างประเทศและในขณะเดียวกันก็มีค่าใช้จ่ายที่เป็นเงินสกุลต่างประเทศเช่นเดียวกัน
บริษัทมีแนวทางควบคุมความเสี่ยงจากอัตราแลกเปลี่ยนโดยการวางแผนการจ่ายชำระค่าสินค้าในเวลาเดียวกันกับการรับชำระค่าสินค้า
(Natural Hedge) และบริษัทยังมีวงเงินซื้อขายอัตราแลกเปลี่ยนล่วงหน้า (Forward
Contract) จากสถาบันการเงินไว้อย่างเพียงพอต่อการป้องกันความเสี่ยง
อีกทั้งบริษัทได้มีการเปิดบัญชีเงินฝากสกุลต่างประเทศเป็นเงินสกุลดอลล่าร์สหรัฐ
เพื่อรองรับความเสี่ยงจากความผันผวนของอัตราแลกเปลี่ยนด้วย

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่บริษัทและบริษัทย่อยใช้ในการประกอบธุรกิจ

1. สินทรัพย์ถาวรที่ใช้ในการประกอบธุรกิจ

บริษัท พรีเมียร์ มาร์เก็ตติ้ง จำกัด (มหาชน) :

ประเภทธุรกิจ : จัดจำหน่ายและเป็นตัวแทนจำหน่ายสินค้าอุปโภคและบริโภค

ที่ตั้งสำนักงาน : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

บริษัท พี.เอม.ฟูด จำกัด :

ประเภทธุรกิจ : ผลิตปลาสวรรค์ตรา “ทาโร”

ที่ตั้งโรงงาน : เลขที่ 505 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี 25110

บริษัท พรีเมียร์ แคนนิ่ง อินดัสตรี้ จำกัด :

ประเภทธุรกิจ : ผลิตซอสมะเขือเทศและซอสพริก “คิงส์ คิทเช่น” ผลิตปลาทูน่าสำเร็จรูปบรรจุถุง

(Pouch) และบรรจุกระป๋องผลิตภัณฑ์ปลาทูน่าทำเป็นอาหารสำหรับสัตว์เลี้ยง

(Pet Food) และผลิตอาหารทะเล (Sea Food) สำเร็จรูปอื่นๆ สำหรับอาหารคนและ

สัตว์เลี้ยง

ที่ตั้งโรงงาน : เลขที่ 326 หมู่ที่ 1 ถนนรัตนราช ตำบลบางบ่อ อำเภอบางบ่อ

จังหวัดสมุทรปราการ 10560

บริษัท พรีเมียร์ โฟรเซ่น โพรดักส์ จำกัด :

ประเภทธุรกิจ : ผลิตอาหารสำเร็จรูปแช่แข็ง และให้บริการรับฝากแช่ผลิตภัณฑ์ในห้องเย็น

ที่ตั้งโรงงาน : เลขที่ 98/1 หมู่ที่ 12 ซอยวัดบางพลีใหญ่ ถนนบางนา-ตราด ก.ม. 13

ตำบลบางพลีใหญ่ อำเภอบางพลี จังหวัดสมุทรปราการ 10540

บริษัท พีเอ็ม เอสอี จำกัด :

ประเภทธุรกิจ : จัดจำหน่ายผลิตภัณฑ์กาแฟอินทรีย์ภายใต้ชื่อแบรนด์ “มีวนา”

ดำเนินธุรกิจเพื่อสังคม (Social Enterprise)

ที่ตั้งสำนักงาน : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

(หน่วย : พันบาท)

+----------------+------------------------+---------------+-----------+
| ประเ           | ลักษณะกรรมสิทธิ์           | ม             | ภาระผูกพัน  |
| ภท/ลักษณะสินทรัพย์ |                        | ูลค่าตามบัญชีสุทธิต |           |
|                |                        | ามงบการเงินรวม |           |
|                |                        |               |           |
|                |                        | ณ วันที่ 31      |           |
|                |                        | ธันวาคม 2560   |           |
+================+========================+===============+===========+
| 1.             | บจ.พี.เอม.ฟูด            | 435,092       | ค้ำประ     |
| ท              |                        |               | กันวงเงินสิน |
| ี่ดินและส่วนปรับปรุง | - 1 แปลง จำนวน 24 ไร่   |               | เชื่อที่ได้รับจ |
|                |                        |               | ากสถาบันกา |
| ที่ดิน            | บจ.พรีเมียร์ แคนนิ่ง อินดัสตรี้ |               | รเงิน^(1/) |
|                |                        |               |           |
|                | - 2 แปลง จำนวน 5,751   |               |           |
|                | ตรว. และ               |               |           |
|                |                        |               |           |
|                | 9,628 ตรว.             |               |           |
|                |                        |               |           |
|                | บจ.พรีเมียร์ โฟรเซ่น       |               |           |
|                |                        |               |           |
|                | - 1 แปลง จำนวน 24 ไร่ 1 |               |           |
|                | งาน 89 ตรว.            |               |           |
|                |                        |               |           |
|                | เป็นเจ้าของ              |               |           |
+----------------+------------------------+---------------+-----------+
| 1.  อาคาร      | บริษัท พรีเมียร์ มาร์เก็ตติ้ง   | 91,883        | ค้ำประ     |
|     สิ่งปลูกสร้าง  | จำกัด (มหาชน)           |               | กันวงเงินสิน |
|     และ        |                        |               | เชื่อที่ได้รับจ |
|                | บจ.พี.เอม.ฟูด            |               | ากสถาบันกา |
|   ส่วน          |                        |               | รเงิน^(1/) |
| ปรับปรุงอาคารเช่า | บจ.พรีเมียร์ แคนนิ่ง อินดัสตรี้ |               |           |
|                |                        |               |           |
|                | บจ.พรีเมียร์ โฟรเซ่น       |               |           |
|                |                        |               |           |
|                | เป็นเจ้าของ              |               |           |
+----------------+------------------------+---------------+-----------+
| 2.  เครื่องจักร   | บริษัท พรีเมียร์ มาร์เก็ตติ้ง   | 193,118       | ค้ำประ     |
|     เครื่องมือ    | จำกัด (มหาชน)           |               | กันวงเงินสิน |
|     และ        |                        |               | เชื่อที่ได้รับจ |
|                | บจ.พี.เอม.ฟูด            |               | ากสถาบันกา |
|   อุปกรณ์        |                        |               | รเงิน^(1/) |
|                | บจ.พรีเมียร์ แคนนิ่ง อินดัสตรี้ |               |           |
|                |                        |               |           |
|                | บจ.พรีเมียร์ โฟรเซ่น       |               |           |
|                |                        |               |           |
|                | เป็นเจ้าของ              |               |           |
+----------------+------------------------+---------------+-----------+
| 4.             | บริษัท พรีเมียร์ มาร์เก็ตติ้ง   | 10,547        | -         |
| เครื่อ           | จำกัด (มหาชน)           |               |           |
| งตกแต่งและเครื่อง |                        |               |           |
|                | บจ.พี.เอม.ฟูด            |               |           |
| ใช้สำนักงาน      |                        |               |           |
|                | บจ.พรีเมียร์ แคนนิ่ง อินดัสตรี้ |               |           |
|                |                        |               |           |
|                | บจ.พรีเมียร์ โฟรเซ่น       |               |           |
|                |                        |               |           |
|                | เป็นเจ้าของ              |               |           |
+----------------+------------------------+---------------+-----------+
| 5. ยานพาหนะ    | บริษัท พรีเมียร์ มาร์เก็ตติ้ง   | 295           | -         |
|                | จำกัด (มหาชน)           |               |           |
|                |                        |               |           |
|                | บจ.พี.เอม.ฟูด            |               |           |
|                |                        |               |           |
|                | บจ.พรีเมียร์ แคนนิ่ง อินดัสตรี้ |               |           |
|                |                        |               |           |
|                | บจ.พรีเมียร์ โฟรเซ่น       |               |           |
|                |                        |               |           |
|                | เป็นเจ้าของ              |               |           |
+----------------+------------------------+---------------+-----------+
| 6.             | บจ.พี.เอม.ฟูด            | 1,295         | -         |
| งานระหว่า       |                        |               |           |
| งก่อสร้างและเครื่อ | บจ.พรีเมียร์ แคนนิ่ง อินดัสตรี้ |               |           |
| งจักรระหว่างติดตั้ง |                        |               |           |
|                | เป็นเจ้าของ              |               |           |
+----------------+------------------------+---------------+-----------+
| รวม            |                        | 732,230       |           |
+----------------+------------------------+---------------+-----------+

^(1/) ที่ดิน อาคารและเครื่องจักรของบริษัทย่อย
ค้ำประกันวงเงินสินเชื่อที่ได้รับจากสถาบันการเงินจำนวนรวม 420 ล้านบาท มูลค่าที่ดิน ณ สิ้นปี
2559 บริษัทย่อยได้มีการประเมินมูลค่าที่ดินใหม่ตามข้อมูลดังกล่าว ในเอกสารแนบ 4

  2. สินทรัพย์ไม่มีตัวตน

ณ วันที่ 31 ธันวาคม 2560
บริษัทและบริษัทย่อยเป็นเจ้าของเครื่องหมายการค้าในประเทศและต่างประเทศ ดังนี้

  ---------------------------------- ------------------------------------
  เครื่องหมายการค้า                     กรรมสิทธิ์

  1. ตราสินค้าทาโร                     บริษัท พี.เอม.ฟูด จำกัด

  2. ตราสินค้าคอริฟินซี                   บริษัท พรีเมียร์ มาร์เก็ตติ้ง จำกัด (มหาชน)

  3. ตราสินค้าคอริฟินซี – พลัส             บริษัท พรีเมียร์ มาร์เก็ตติ้ง จำกัด (มหาชน)

  4. ตราสินค้าคิงส์ คิทเช่น                บริษัท พรีเมียร์ โฟรเซ่น โพรดักส์ จำกัด
  ---------------------------------- ------------------------------------

  หนังสือสำคัญแสดงการจดทะเบียนเครื่องหมายการค้าจะมีอายุ 10 ปีนับจากวันจดทะเบียน
  และอาจต่ออายุได้คราวละ

10 ปี ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

  3. สัญญาเช่า

บริษัททำสัญญาเช่าพื้นที่อาคาร / คลังสินค้าเพื่อใช้เป็นที่ตั้งสำนักงานและเก็บรักษาสินค้า
โดยทำสัญญาเช่ากับบุคคลที่เกี่ยวข้องกันกับบริษัท (การเช่าพื้นที่สำนักงาน)
และบุคคลที่ไม่มีความเกี่ยวข้องกันกับบริษัท(การเช่าพื้นที่คลังสินค้า) โดยมีรายละเอียดของสัญญาเช่า
ดังนี้

+---+-------------+---------------+-------------------+----------+-----+
|   | สำนักงาน     | คู่สัญญา         | สถานที่เช่า          | ระยะเว   | พื้นที่ |
|   |             |               |                   | ลาการเช่า |     |
|   |             |               |                   |          | (   |
|   |             |               |                   |          | ตร. |
|   |             |               |                   |          | ม.) |
+===+=============+===============+===================+==========+=====+
| 1 | สำนักงานบริษัท | บริษัท เสรี      | เลขที่ 1            | 20 ปี     | 2   |
| . | พรีเมียร์      | พร็อพเพอร์ตี้ส์    | พ                 |          | ,17 |
|   | มาร์เก็ตติ้ง    | โฮลดิ้ง จำกัด    | รีเมียร์คอร์ปอเรทปาร์ค | (4       | 4.5 |
|   | จำกัด        |               | ซอยพรีเมียร์ 2       | มิ.ย.2553 |     |
|   | (มหาชน)     |               | ถนนศรีนครินทร์       | ถึง 3     |     |
|   |             |               | แขวงหนองบอน       | ม        |     |
|   |             |               | เขตประเวศ กรุงเทพฯ | ิ.ย.2573) |     |
+---+-------------+---------------+-------------------+----------+-----+
| 2 | คลังสินค้า*    | บริษัท ทรานส์    | 33/9 หมู่ที่ 1        | 1 ปี      | 6,  |
| . |             | โลจิสติกส์ จำกัด  | ท                 |          | 570 |
|   |             |               | างหลวงพิเศษหมายเลข | (1       |     |
|   |             |               | 36                | ก.ค.2560 |     |
|   |             |               | (ถนนกรุงเทพ-ชลบุรี   | ถึง 30    |     |
|   |             |               | สายใหม่)           | ก        |     |
|   |             |               | แขวงคลองสามประเวศ | .ย.2561) |     |
|   |             |               | เขตลาดกระบัง       |          |     |
|   |             |               | กรุงเทพฯ           |          |     |
+---+-------------+---------------+-------------------+----------+-----+

*สัญญาเช่ามีอายุ 1 ปี นับแต่วันที่ 1 มกราคม 2553 แต่ให้สิทธิบริษัทในการต่ออายุสัญญาได้คราวละ
1 ปี โดยไม่จำกัดจำนวนครั้งและในการต่ออายุสัญญาเช่าแต่ละครั้งบริษัทมีสิทธิที่จะปรับลด /
เพิ่มเติมพื้นที่เช่าได้ด้วย

4.2 นโยบายการลงทุน

นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2560 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ มาร์เก็ตติ้ง จำกัด (มหาชน) : เลขทะเบียนบริษัท 0107550000122

ประเภทธุรกิจ : ดำเนินธุรกิจจัดจำหน่ายและเป็นตัวแทนจำหน่าย

สินค้าอุปโภคและบริโภค

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1600, 0-2301-1700

โทรสาร : 0-2301-1711

Home Page : www.premier-marketing.co.th

ทุนจดทะเบียน : 598,245,300 บาท

จำนวนหุ้นสามัญที่ออกจำหน่ายแล้ว : 598,245,300 หุ้น

งานเลขานุการบริษัท

โทรศัพท์ : 0-2301-1569

โทรสาร : 0-2748-2063

E-mail : Teerapol@pfc.premier.co.th

นักลงทุนสัมพันธ์

โทรศัพท์ : 0-2301-1740

โทรสาร : 0-2301-1711

E-mail : ir@pm.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พี.เอม.ฟูด จำกัด : เลขทะเบียนบริษัท 0105525019069

ประเภทธุรกิจ : ผลิตปลาสวรรค์ตรา “ทาโร”

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

ที่ตั้งโรงงาน : เลขที่ 505 หมู่ที่ 9 ตำบลหนองกี่

อำเภอกบินทร์บุรี จังหวัดปราจีนบุรี 25110

โทรศัพท์ : 037-204417 – 20, 037-204314 - 6

โทรสาร : 037-204416

ทุนจดทะเบียน : 8,750,000 บาท

จำนวนหุ้นสามัญที่ออกจำหน่ายแล้ว : 875,000 หุ้น

จำนวนหุ้นที่บริษัทถืออยู่ : 874,994 หุ้น

2) บริษัท พรีเมียร์ แคนนิ่ง อินดัสตรี้ จำกัด : เลขทะเบียนบริษัท 0105528034204

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

ที่ตั้งโรงงาน : เลขที่ 326 หมู่ที่ 1 ถนนรัตนราช ตำบลบางบ่อ

อำเภอบางบ่อ จังหวัดสมุทรปราการ 10560

โทรศัพท์ : 0-2338-1327 – 31

โทรสาร : 0-2338-1102

ประเภทธุรกิจ : ผลิตซอสมะเขือเทศและซอสพริก “คิงส์ คิทเช่น”

ผลิตปลาทูน่าสำเร็จรูปบรรจุถุง (Pouch) และบรรจุ

กระป๋อง ผลิตภัณฑ์ปลาทูน่าทำเป็นอาหารสำหรับ

สัตว์เลี้ยง (Pet Food) และผลิตอาหารทะเล (Sea Food)

สำเร็จรูปอื่นๆสำหรับอาหารคนและสัตว์เลี้ยง

ทุนจดทะเบียน : 93,000,000 บาท

จำนวนหุ้นสามัญที่ออกจำหน่ายแล้ว : 930,000 หุ้น

จำนวนหุ้นที่บริษัทถืออยู่ : 929,994 หุ้น

3) บริษัท พรีเมียร์ โฟรเซ่น โพรดักส์ จำกัด : เลขทะเบียนบริษัท 0105531062655

ประเภทธุรกิจ : ผลิตอาหารสำเร็จรูปแช่แข็ง และให้บริการรับฝากแช่

ผลิตภัณฑ์ในห้องเย็น

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

ที่ตั้งโรงงาน : เลขที่ 98/1 หมู่ที่ 12 ซอยวัดบางพลีใหญ่

ถนนบางนา-ตราด ก.ม. 13 ตำบลบางพลีใหญ่

อำเภอบางพลี จังหวัดสมุทรปราการ 10540

โทรศัพท์ : 0-2317-1134 – 6, 0-2317-1140 – 1

โทรสาร : 0-2317-1450

ทุนจดทะเบียน : 230,000,000 บาท

จำนวนหุ้นสามัญที่ออกจำหน่ายแล้ว : 230,000 หุ้น

จำนวนหุ้นที่บริษัทถืออยู่ : 229,994 หุ้น

4) บริษัท พรีเมียร์ เอ็นเตอร์ไพรซ์ จำกัด (มหาชน) : เลขทะเบียนบริษัท 0107536001150

ประเภทธุรกิจ : ดำเนินธุรกิจด้านการลงทุนในธุรกิจบริการทางการเงิน ได้แก่
ธุรกิจการบริการรถเช่าเพื่อการดำเนินงาน (Operating Lease) ธุรกิจนายหน้าประกันวินาศภัย
ธุรกิจการให้บริการสินเชื่อเพื่อ

ธุรกิจต่างๆ และธุรกิจการให้บริการจัดการสินเชื่อ

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.pe.premier.co.th

  ทุนจดทะเบียน : 406,076,354.50 บาท
  จำนวนหุ้นสามัญที่ออกจำหน่ายแล้ว : 800,000,000 หุ้น

5) บริษัท พีเอ็ม เอสอี จำกัด : เลขทะเบียนบริษัท 0105558063539

ประเภทธุรกิจ : ดำเนินธุรกิจลงทุนในกิจการเพื่อสังคม และดำเนินธุรกิจ

ด้านการผลิต การตลาด การพัฒนาผลิตภัณฑ์, การจัด

จำหน่ายผลิตภัณฑ์จากกิจการเพื่อสังคมและจัดจำหน่าย

ผลิตภัณฑ์กาแฟอินทรีย์ภายใต้ชื่อแบรนด์ “มีวนา”

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1600, 0-2301-1700

โทรสาร : 0-2301-1711

  ทุนจดทะเบียน : 100,000,000 บาท
  จำนวนหุ้นสามัญที่ออกจำหน่ายแล้ว : 10,000,000 หุ้น

จำนวนหุ้นที่บริษัทถืออยู่ : 9,999,997 หุ้น

6) บริษัท กรีนเนท เอสอี จำกัด : เลขทะเบียนบริษัท 0105555161301

ประเภทธุรกิจ : ดำเนินธุรกิจเพื่อสังคมในการส่งเสริมเกษตรกรปลูกกาแฟ

อินทรีย์ เพื่อรักษาป่า ระบบนิเวศน์ และสิ่งแวดล้อม

โดยเป็นผู้รับซื้อผลผลิตกาแฟอินทรีย์ในระบบการค้าที่

เป็นธรรมและนำมาแปรรูป

สถานที่ตั้งสำนักงานใหญ่ : 888/9 หมู่ที่ 21 ตำบลบางพลีใหญ่ อำเภอบางพลี

จังหวัดสมุทรปราการ

โทรศัพท์ : 0-2313-3777

โทรสาร : 0-2313-3778

ทุนจดทะเบียน : 72,000,000 บาท

จำนวนหุ้นสามัญที่ออกจำหน่ายแล้ว : 720,000 หุ้น

ถือหุ้นโดยบริษัทย่อย : 518,666 หุ้น

บุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9000

โทรสาร 0-2009-9991

TSD Call Center 0-2009-9999

Website : http://www.set.or.th/tsd

E-mail : SETContactCenter@set.or.th

2) ผู้แทนผู้ถือหุ้นกู้

- ไม่มี -

3) ผู้สอบบัญชีประจำปี 2560

นางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844 หรือ

นายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ เขตคลองเตย

กรุงเทพมหานคร 10110

โทรศัพท์ 0-2264-0777, 0-2261-9190

โทรสาร 0-2264-0789-90, 0-2661-9192

4) ที่ปรึกษาทางการเงิน

- ไม่มี -

5) ที่ปรึกษากฎหมาย

- ไม่มี -

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

โทรศัพท์ 0-2301-1000 โทรสาร 0-2398-1188